title: Kuolemaantuomittu

text: Kuolemaantuomittu ("Dead Man Walking") on Tim Robbinsin ohjaama draamaelokuva vuodelta 1995. Elokuva pohjautuu Helen Prejeanin omista kokemuksista kirjoittamaan samannimiseen kirjaan. Elokuvassa Sisar Prejeanille (Susan Sarandon) syntyy erityinen suhde kuolemaantuomitun vangin Matthew Poncelet'n (Sean Penn) kanssa.


title: Kuolemaantuomittu

text: Elokuvassa on otettu muutamia vapauksia kirjan sovittamiseksi valkokankaalle. Suurimpana yksityiskohtana Poncelet on luotu yhdistämällä kaksi kirjassa esiintyvää vankia rikoksineen. Rikoksien uhrien perheet on myös yhdistetty yhdeksi perheeksi.


title: Kuolemaantuomittu

text: Susan Sarandon palkittiin roolisuorituksestaan parhaan naispääosan Oscarilla ja lisäksi elokuva sai kolme Oscar-ehdokkuutta. Sarandon palkittiin myös SAG-palkinnolla. Elokuva palkittiin Berliinin elokuvajuhlilla neljällä palkinnolla.


title: Kuolemaantuomittu

text: "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Kuolemaantuomittu

text:
Ehdokkaana:
Ehdokkaana:


title: Asia (provinssi)

text: Asia oli Rooman provinssi Vähässä-Aasiassa.


title: Asia (provinssi)

text: Roomalaiset kukistivat seleukidien kuninkaan Antiokhos III:n Magnesian taistelussa vuonna 190 eaa., ja hän joutui luopumaan Vähässä-Aasiassa olleista alueistaan. Roomalaiset antoivat valtaamansa alueet liittolaisensa Pergamonin hallittavaksi. Kun Pergamonin viimeinen hallitsija Attalos III kuoli vuonna 133 eaa., testamenttasi hän valtakuntansa Roomalle. Roomalaiset tekivät Pergamonin valtakunnasta "Asia Proconsularis" -provinssin. Provinssi käsitti Myysian, Lyydian, Kaarian ja Fryygian alueet.


title: Lada 1200

text: Lada 1200 oli venälaisen AvtoVAZ:in vuosina 1970 - 1988 valmistama Lada-mallistoon kuulunut henkilöautosarja, johon kuului sedan- ja farmarimalleja, useina eri variantteina.


title: Lada 1200

text: Lada 1200 perustui italialaiseen Fiat 124 -malliin. Alkuperäiseen konseptiin tehtiin monia muutoksia, mm. lämmityslaitteen kenno vaihdettiin suurempaan ja taakse tulivat alumiiniset jarrurummut. Moottoriksi vaihtui moderni, kannen yläpuolisella nokka-akselilla varustettu versio. Se oli lähtöisin Fiatin suunnittelupöydältä, mutta yhtiö itse ei käyttänyt sitä missään mallissaan. Jousitusta korotettiin ja koripellit prässättiin paksummasta materiaalista. Alkuun Lada oli varustettu auton keulassa olevalla veivin reiällä, jolla pyrittiin takaamaan auton käynnistyminen, mikäli virta loppuu siellä, missä apua ei ole saatavissa. Samanlainen liikkumisen varmistuskeino oli käsikäyttöinen polttoainepumppu.


title: Lada 1200

text: Suomeen VAZ-2101 -mallia alettiin tuoda vuonna 1971, kauppanimellä "Lada 1200".


title: Lada 1200

text: Ensimmäisten autojen keulamerkissä oli teksti "ТОЛЬЯТТИ" eli Toljatti, kuten historiallisen dokumenttifilmin kohta 2.05 osoittaa. Sittemmin keulamerkin tekstiksi tuli "ВАЗ" eli VAZ.


title: Lada 1200

text:
Vuosiluvut tarkoittavat Suomen maahantuontivuosia, eivät mallin valmistusvuosia.
Alkuperäinen perusmalli, kaksikurkkuisella DAAZ-Weber-kaasuttimella (ДААЗ-2101) varustettu, 62 hv:n 1,2-litrainen moottori.


title: Lada 1200

text: Lada 1300 perustuu perusmallin koriin, mutta siinä on uudistetut istuimet, verhoilut, kojelautan sävytys, puskurit, maski ja takavalot, lisäksi varusteluun kuuluu peruutusvalo ja läpivirtaustuuletus. Iskutilavuudeltaan 1,3-litrainen, 67 hv:n moottori oli muokattu perusversion porausta kasvattamalla.


title: Lada 1200

text: Lada 1200 L tuli myyntiin loppuvuodesta 1977. Varustukseltaan malli oli samanlainen kuin Lada 1300 (VAZ-21011) , mutta siinä oli 1200-mallin (VAZ-2101) 1,2-litrainen, 60 hv:n moottori. Joillain markkina-alueilla tämän mallin nimenä oli "1200 S", kuten oheinen kuva osoittaa.


title: Lada 1200

text: Vuonna 1978 Lada 1200 -mallista tuli myyntiin paremmin varusteltu versio VAZ-2101-02, jonka vakiovarusteena on mm. peruutusvalo, takalasinlämmitin, niskatuet etuistuimissa, kangaspäällysteiset istuimet ja kojelauta mallista Lada 1300 (VAZ-21011). "02"-versio korvaa alkuperäisen version, mallin kauppanimen pysyessä samana, versio on myynnissä vuosina 1978 – 1982. Tässä yhteydessä kaikkien Lada-mallien vakiovarusteeksi tulee jarrutehostin.


title: Lada 1200

text: VAZ-2101:n Suomessa tarjolla olleet vaihtoehdot:


title: Lada 1200

text:
Vuosiluvut tarkoittavat Suomen maahantuontivuosia, eivät mallin valmistusvuosia.
VAZ-2102 on Fiat 124 Familiareen ja VAZ-2101:een perustuva farmarimalli, jonka kauppanimi Suomessa oli "Lada Combi". Sitä myytiin vuosina 1972 – 1985. Perusmallista poiketen farmarimallissa oli vahvempi takajousitus, 165-13 renkaat 5" leveällä vanteella ja vetopyörästön välityssuhde 4,44.


title: Lada 1200

text: Combi-mallin parnneltu versio tuli sedan-mallin tavoin myyntiin vuonna 1978. Mallissa on 2101-02:n tavoin peruutusvalo, takalasinlämmitin, niskatuet etuistuimissa, kangaspäällysteiset istuimet ja kojelauta mallista Lada 1300.


title: Lada 1200

text: Vuonna 1979 markkinoille tuotiin malli "Lada 1500 Combi" (VAZ-21023-02 / 1979 - 1980), jossa oli 1200 Combin kori ja varusteet yhdessä 1500 S:n moottorin ja voimansiirron kanssa. Uutta Combissa oli myös takalasin pyyhin ja pesulaite.


title: Lada 1200

text: Vuonna 1980 markkinoille tuotiin "Lada 1500 Combi DL" (VAZ-21023-01 / 1980-1985), joka on muuten kuin edellisenä vuonna esitelty malli, mutta pyöreillä mittareilla varustettu kojelauta on peräisin mallista 1500 S.


title: Lada 1200

text: VAZ-2102:n, ja sen muunnosten, Suomessa tarjolla olleet vaihtoehdot:


title: Lada 1300

text: Lada 1300 oli venälaisen AvtoVAZ:in vuosina 1974 - 1980 valmistama, alun perin VAZ-2101:n korille perustunut malli. Samaa nimeä käytettiin myös mallisarjojen VAZ-2103-, Lada 2105- ja Lada 2107 yhteydessä silloin, kun mallin voimanlähteenä toimi 1300 cm:n moottori.


title: Lada 1300

text: 1300 perustuu samaan koriin kuin perusmalli Lada 1200, mutta siinä on isompi 1,3-litrainen moottori. Moottorin lisäksi siinä on uudenlaiset istuimet, verhoilut, kojelauta, puskurit, jäähdyttimen säleikkö ja takavalot.


title: Lada 1300

text: 1300:n varustelu ja ulkonäkö vastaavat 1200L:ää. Verrattuna 1200-malliin (VAZ-2101) suurimpia ulkoisia eroja ovat 1300:ssa oleva peruutusvalo ja C-pilarissa olevat läpivirtaustuuletuksen ritilät.


title: Lada 1300

text: Lada 1300 S oli muista malleista yhdistelty versio. Siinä on Lada 1500 S:n kori ja varusteet, mutta moottori on aikaisemmasta 1300-mallista, tosin moottori on varustettu sähköisellä tuulettimella.


title: Lada 1300

text: Uudessa 1300 S:ssä on Lada 2107:n kori varustettuna Lada 2105:n moottorilla. Tämä malli korvasi 1,3-litraisen Lada 2105 -mallin.


title: Lada 1300

text: Uudessa 1300 Combissa kori ja varusteet perustuivat Lada 2105 -malliin. Myös moottori oli samasta mallista peräisin.


title: Lada 1500

text: Lada 1500 S oli venälaisen OAO AvtoVaz:in vuosina 1972 - 1984 valmistama henkilöautosarja, johon kuului sedan-malleja useina eri variantteina.


title: Lada 1500

text: Vuonna 1979 markkinoille tuotiin farmarikorinen "Lada 1500 Combi" (VAZ-21023-02), jossa 1500 S:n tekniikka oli yhdistetty Lada 1200 Combin koriin. Vuonna 1977 markkinoille tuotiin "1500 LS" (VAZ-21061), joka kuitenkin korimalliltaan edusti kalliimpaa Lada 1600-sarjaa.


title: Lada 1500

text: Lada 1500 -nimeä on lisäksi käytetty 2105- ja 2104-sarjojen mallien yhteydessä silloin, kun auton voimanlähteenä on toiminut 1,5-litrainen moottori.


title: Lada 1500

text: VAZ-2103 oli Lada-perheen kolmas jäsen. Malli sai ensiesittelynsä vuoden 1973 tammikuussa pidetyssä New Yorkin autonäyttelyssä. 2103:n korin design perustui Fiat 124 Special -mallin vastaavaan ja vaikka sen akseliväli oli sama kuin VAZ-2101:n, auto on mitoiltaan hieman pidempi. Näkyvimpänä erona edullisempaan Ladaan olivat auton krominen maski, kaksoisajovalot ja runsaampi koristelistojen käyttö. Runsaasti varustellun mittariston paneeli oli puujäljitelmällä pinnoitettu.


title: Lada 1500

text: VAZ-2103:n voimanlähteenä toimi 75 hv:n 1,5-litrainen bensiinikäyttöinen moottori. Vuonna 1979 samasta korimallista esiteltiin 1,3-litraisella moottorilla varustettu versio "1300 S" (VAZ-21033).


title: Lada 1500

text: Miljoonas Ladan valmistuslinjalta rullannut auto oli 21.12.1973 valmistunut kastanjanruskea VAZ-2103.


title: Lada 1500

text: VAZ-2103:n Suomessa tarjolla olleet vaihtoehdot:


title: Lada 1600

text: Lada 1600 (VAZ-2106) oli venäläisen AvtoVAZ-yhtiön vuosina 1975 – 2005 valmistama keskiluokan sedan-mallinen henkilöauto. 2106 oli VAZ-2103:sta jatkokehitetty, paremmilla varusteilla ja suuremmalla moottorilla varustettu versio. Ladan oman Toljattin tuotantolaitoksen lisäksi mallia valmisti vuosina 1998 – 2002 lähtien Samaran alueella Syzran'ssa sijainnut RosLada-yhtiö, vuosina 2001 – 2002 Ukrainan Herson'ssa sijaitseva Anto-Rus-yhtiö ja vuodesta 2002 vuoden 2005 joulukuun loppuun, Udmurtian Iževskissä sijaitseva IzhAvto.. VAZ-2106 oli takavetoisen Lada-malliston suosituin versio, 30 valmistusvuotensa aikana mallia valmistettiin tai kokoonpantiin eri tehtaissa yli 4,3 miljoonaa kappaletta.


title: Lada 1600

text: 2106-malli perustui pitkälti Lada 1500:aan (VAZ-2103) mutta siinä oli uudempi 1,6 -litrainen moottori. Myös varustelu muuttui: malli sai uudet verhoilut ja kojelaudan yksityiskohdat, puskurit, jäähdyttimen säleikkö sekä takavalot uusittiin. Uusina vakiovarusteina oli jarrujärjestelmän merkkivalo ja mittarivalojen säätö. Myös vaihteiston välityksiä oli muutettu vastaamaan suuremman moottorin antaman tehon mukaiseksi.


title: Lada 1600

text: 2106 käytti edelleen samaa 2424 mm:n akselivälillä varustettua pohjalevyä kuin muutkin Lada-mallit, mutta auto on muita malleja pidempi. Mallin suureen suosioon Itä-Euroopan ja Venäjän alueella vaikutti hyvä varustetaso ja laaja mallitarjonta. 2106-mallistoon kuului sen valmistushistorian aikana malleja, joita ei länsimarkkinoilla ollut tarjolla. VAZ-2106-mallia valmistettiin 1,6-litraisen version lisäksi myös 1,5- ja 1,3-litraisilla moottoreilla ja 4- sekä 5-portaisilla vaihteistoilla. Viimeinen, IzhAvto:n valmistama versio oli tyypiltään VAZ-21060, ja se oli varustettu katalysaattorilla ja polttoaineensuihkutuksella.


title: Lada 1600

text: Varsinaisille länsimarkkinoille VAZ-2106 oli tarjolla ainoastaan 1,6-litraisena versiona, vuosien 1975 – 1989 välisenä aikana. Suomeen VAZ-2106-mallia tuotiin vuosien 1977 – 1985 välisenä aikana.


title: Lada 1600

text: VAZ-2106 tuli Suomen markkinoille alkuvuodesta 1977 mallilla "Lada 1500 SL" (VAZ-21061). Sen tekniikka oli sama kuin 1500 S (VAZ-2103) -mallissa, mutta kori ja varusteet perustuivat uuteen Lada 1600 (VAZ-2106) malliin, joka tuotiin markkinoille hieman myöhemmin.


title: Lada 1600

text: Vuonna 1980 Lada 1600 sai uuden "Ozon"-kaasuttimen ja alipainesäätöisen virranjakajan. Samana vuonna malli sai länsimarkkinoita varten suunnitellut suurempikokoiset turvapuskurit.


title: Lada 1600

text: Vuonna 1985 "VAZ-2106 1600" -mallin korvasi Suomen markkinoilla "Lada 1600 SL" (VAZ-21074), jossa 1,6 litran moottori on yhdistetty 2107:n koriin.


title: Lada 1600

text: VAZ-2106:n Suomessa tarjolla olleet vaihtoehdot:


title: Lada 2105

text: Lada 2105 (VAZ-2105, Žiguli) oli venäläisen AvtoVAZ:in valmistama henkilöautojen mallisarja. 2105:n esisarjan valmistus käynnistyi lokakuussa 1979 , täysimittaiseen tuotantoon tehdas pääsi tammikuussa 1980. Mallin valmistus päättyi 30. päivänä joulukuuta 2010. 2105 on Lada-merkin pisimpään tuotannossa ollut mallisarja.


title: Lada 2105

text: Iževskin autotehtaan oli tarkoitus jatkaa mallin valmistusta mutta tämä ajatus hylättiin, koska yhtiön tuotelinjaan kuului jo malli VAZ-2107 ja sille oli kannattavampaa tuottaa ainoastaan yhtä mallia. Vientiin VAZ-2105 meni mm. nimillä "Lada 1300", "Lada Saloon", "Lada Nova" ja "Lada Riva".


title: Lada 2105

text: Ukrainalainen ajoneuvotehdas KrAZ valmisti CKD-sarjana erän 2105-mallia. Egyptiläinen "Lada-Egypt" kokoonpani 2105-mallia CKD-sarjana Suzuki-Egypt -yhtiön tehtaassa, koska sillä ei vielä tuolloin ollut omia tuotantotiloja.Länsi-saksalainen "Bohse Automobilbau" valmisti VAZ-2105:een perustuvaa vapaa-ajan automallia nimellä "Bohse Euro-Star".


title: Lada 2105

text: Vuosina 1995 – 2006 AvtoVAZin tytäryhtiö VAZInterService (VIS) valmisti kevyttä hyötyajoneuvomallia "VIS-2345", jossa hyödynnettiin Lada Nivan (VAZ-2123) runkoa, jolle oli asennettu 2105:n tai 2107:n keulaosa. Mallia toimitettiin tehdasvalmisteisena lava-autona ja ohjaamo-alustana.


title: Lada 2105

text: VAZ-2105 tuotiin markkinoille korvaamaan vanhempi "Perus-Lada" eli VAZ-2101, malleja tosin valmistettiin vielä usean vuoden ajan rinnakkain. Vaikka 2105 käytti edelleen vanhaa, jo vuonna 1966 Fiat 124:n esittelyn yhteydessä käyttöönotettua peruskoria ja alustaa, mallia pidetään yleisesti modernimpana toisen sukupolven edustajana, eikä ainoastaan vanhan mallin facelift-versiona. VAZ-2105:n esisarjan valmistus aloitettiin loppuvuodesta 1979 ja sarjatuotantoon päästiin tammikuun 1980 lopulla. Perus-2105:stä jatkojalostettiin vuonna 1981 markkinoille tullut, paremmin varusteltu sedan VAZ-2107 ja vuonna 1984 lanseerattu farmari VAZ-2104 (1984).


title: Lada 2105

text: Vuonna 2005 AvtoVAZ siirtyi nimistössään uuteen käytäntöön, ja malli sai myös kotimarkkinoillaan kauppanimen "Lada 2105".


title: Lada 2105

text: Elokuussa 2010 AvtoVAZ antoi ilmoituksen, jonka mukaan Lada 2105:n ja 2107:n valmistus, mukaan lukien peltien prässäys ja korien hitsaus sekä maalaaminen, siirtyvät IzhAvto-yhtiölle; tämä otti lopulta tuotantoon ainoastaan 2107:n. Joulukuun 30. päivänä vuonna 2010 Toljattin tehtaan linjalta rullasi viimeinen Lada 2105.


title: Lada 2105

text: 2105 oli takavetoisen Lada-malliston pitkäikäisin jäsen, sen elinaika oli kuukauden pidempi kuin sisarmalli 2106:n. Mallia valmistettiin eri variantteina kaikkiaan noin kaksi miljoonaa kappaletta.Lada 2105:n, ja sen muunnosten, Suomessa tarjolla olleet vaihtoehdot:


title: Japanin paleoliittinen kausi

text: Japanin paleoliittinen kausi () käsittää ajanjakson noin vuodesta 100 000 eaa. alkaen vuoteen 12 000 eaa., jolloin jääkausi loppui ja Japanissa alkoi mesoliittinen Jōmon-kausi. Todisteita ihmisten olemisesta saarella ennen vuotta 30 000 eaa., jolloin ensimmäiset työkalut löydettiin, ovat kiistanalaisia ja useimmiten aikakauden katsotaankin alkaneen vuodesta 35 000 eaa.


title: Japanin paleoliittinen kausi

text: Japanin saaret olivat luultavasti yhdistettyinä mantereeseen useaan otteeseen, erityisesti jääkauden kylmimpien vaiheiden aikana. Tällöin merien taso laski jopa 100–200 metriä nykyistä alemmaksi. Tämä asia ei kuitenkaan ole täysin kiistaton, sillä Korean ja Japanin välinen salmi sekä Tsugarunsalmi Hokkaidōn ja Honshūn välillä ovat noin 140 metriä syviä. Todennäköisesti salmet toisinaan olivat kuivia, mutta toisinaan taas veden peitossa riippuen jääkauden vaiheesta.


title: Japanin paleoliittinen kausi

text: Vanhimmat japanilaiset kivityökalut, kivikäsikirveet ja lihakirveet, löydettiin Kami-Takamorista, Miyagin prefektuurista ja ne ajoittuivat noin 500 000 vuotta eaa. Myöhemmin työkalujen huomattiin kuitenkin olevan väärennöksiä. Suurin osa vanhoista työkaluista ajoittuu vuoden 35 000 eaa. jälkeen, joten yleisesti se hyväksytään Japanin saarien asuttamisen alkamisen ajankohdaksi.


title: Japanin paleoliittinen kausi

text: Japanin on poikkeuksellinen tapaus, sillä sieltä on löydetty vanhimmat kivityökalut ja hiotut työkalut koko maailmassa, noin vuoden 30 000 eaa. paikkeilta. Tämäntyyppiset työkalut ajoittuvat muussa maailmassa neoliittiselle kaudelle noin vuoden 10 000 eaa. paikkeille. Vielä ei tiedetä, miksi tämän kaltainen kehitys on tapahtunut Japanissa niin paljon ennen muuta maailmaa, mutta syyksi epäillään lämpimämpää vaihetta maapallon historiassa (vuosien 30 000 eaa. ja 20 000 eaa. välillä), josta saaret ovat saattaneet hyötyä suuresti.


title: Japanin paleoliittinen kausi

text: Johtuen tästä erilaisuudesta, Japanin paleoliittinen kausi ei yleisesti sovi perinteiseen käsitykseen kivityökaluihin perustuvasta paleoliittisesta kaudesta. Japanilaiset työkalut osoittavat näin merkkejä mesoliittisestä kaudesta ja neoliittisesta kaudesta jo niin varhain kuin 30 000 eaa.


title: Japanin paleoliittinen kausi

text: Paleoliittisen kauden ja myöhemmän Jōmon-kauden japanilaiset näyttävät olevan sukua paleo-aasialaiseen kansanryhmään, joka asusti suuressa osassa Aasiaa ennen niiden hajaantumista Kiinan, Korean, Japanin ja Vietnamin kansoihin.


title: Japanin paleoliittinen kausi

text: Yhtäläisyydet luurangoissa kertovat myös japanilaisten olleen läheistä sukua muiden aasian aboriginaalien kansojen kanssa. Hampaiden perusteella heidät on taas sijoitettu Sinodont-ryhmään, joka pääasiassa käsitti Kaukoidän muinaiskansat (vaikka nykyväestö ei kokonaan kuulukaan ryhmään). Pääkallon muodot olivat voimakkaita ja silmät varsin syvällä.


title: Japanin paleoliittinen kausi

text: Nykyään pääosin Hokkaidōn saarella asuvat Ainut ovat luultavasti näiden paleoliittisten japanilaisten jälkeläisiä. Heidän ulkoiset ominaisuudet on aikaisemmin laskettu europidimaisiksi, mutta nykyään niiden katsotaan olevan paleoliittisen ajan ihmisten piirteitä.


title: Japanin paleoliittinen kausi

text: Nykyväestön geneettinen perimä ei ole selkeä linjaus menneisyydestä, vaan niissä on havaittavissa paljon sekoitusta alkuperäisten ja myöhemmin saapuneiden kansojen välillä. Arviolta 10% - 20% nykyjapanilaisten geeniperimästä juontaa paleoliittiselle ja Jōmon-kaudelle, lopun ollessa myöhempää perua, pääosin Yayoi-kaudella sekoittunutta perimää.


title: Japanin paleoliittinen kausi

text: Paleoliittisen kauden tutkiminen Japanissa on varsin uusi asia: ensimmäiset löydöt paleoliittiseltä kaudelta löydettiin vasta toisen maailmansodan jälkeen. Ennen oletettiin yleisesti ettei Japanissa ole ollut asutusta ennen Jōmon-kautta ja kaivaukset lopetettiinkin niihin kerrostumiin. Ensimmäisen löydön jälkeen paleoliittisiä löytöjä on tehty jo yli 5 000 kappaletta, joista osa sijaitsee jo löydetyillä Jōmon-kauden kaivauksilla. Paleoliittisen kauden tutkimisesta on tehnyt helppoa saaren tuliperäinen luonne: tuhkakerrokset ovat peittäneet koko saaren kerroksittain, jotka on helppo ajoittaa. Erittäin tärkeä sellainen kerrostuma on niin sanottu AT (Aira - Tanzawa) hohkakivikerrostuma, joka peitti koko Japanin noin vuosien 21 000 - 22 000 eaa. välillä.


title: Japanin paleoliittinen kausi

text: Japanissa paleoliittisen kauden tutkintaa on vaivannut useat skandaalit. Se oli aikoinaan aihe, jota vain muutamat halusivat tutkia. Ennen useiden huijauksien paljastumista tutkijat luulivat ihmiselämää olleen Japanissa ainakin 600 000 eaa. alkaen. Olettamukset perustuivat Fujimura Shinichin tekemiin tutkimuksiin. Vuonna 2000 Mainichi Shimbun kuitenkin asennutti kaivausalueelle videokameran, joka nappasi Fujiwaran nauhalle piilottamassa väärennettyjä esineitä. 90% paleoliittisen kauden esineistöstä oli Fujiwaran kaivamia ja ne joutuivatkin välittömästi epäilyn alaisiksi. Suurin osa näistä löydöistä ei läpäissyt uusintatutkimuksia. Väärennösskandaalin jälkeen vain muutamat löydöt ovat ajoittautuneet vuosien 40 000 - 50 000 eaa. välille ja ensimmäinen yleisesti hyväksytty ajankohta ihmisasutukselle Japanissa onkin 35 000 eaa.


title: Lada 2107

text: Lada 2107 (VAZ-2107, Žiguli) oli venäläinen, maaliskuusta 1982 huhtikuuhun 2012 valmistettu sedan-koristen henkilöautojen mallisarja. Malli perustuu Lada 2105:een, jonka juuret taasen juontavat vuonna 1966 markkinoille tulleeseen italialaiseen perhe-sedaniin, Fiat 124:ään. Länsimarkkinoilla VAZ-2107 oli myynnissä mm. nimillä "Lada Nova" ja "Lada Riva".


title: Lada 2107

text: Vuodesta 2002 vuoteen 2012 "VAZ-21070" varianttia valmistettiin Ukrainassa, LuAZ-, ZAZ- ja KrAZ-autotehtailla. Toukokuussa 2008 Lada 2107:n valmistus aloitettiin Tšetšenian Orgassa sijaitsevalla Pishchemash-yhtiön () tehtaalla. AvtoVAZ siirsi 2107:n valmistuksen tytäryhtiölleen IzhAvto:lle maaliskuussa 2011.


title: Lada 2107

text: Ainoastaan vuotta myöhemmin, huhtikuussa 2012, AvtoVAZ-konserni päätti lopettaa takavetoisen "Lada 2107:n" tuotannon IzhAvto:n tehtaalla ja siirtyä myös siellä etuvetoisen Lada Grantan valmistukseen. Viimeinen Lada 2107 rullasi IzhAvto:n linjalta huhtikuun 17. päivänä vuonna 2012 Egyptissä Lada 2107:ää valmistettiin vuoden 2014 elokuuhun astiVuosiluvut tarkoittavat mallin myyntiaikaa Suomessa, eivät mallin valmistusvuosia.Lada 2107:n, ja sen muunnosten, Suomessa tarjolla olleet vaihtoehdot:


title: Lada 1700

text: Lada 1700 oli kauppanimi jota käytettiin venäläisen AvtoVAZ:in valmistamien henkilöautojen yhteydessä silloin, kun ne oli varustettu 1,7-litraisella moottorilla.


title: Lada 1700

text:
Vuosiluvut tarkoittavat mallin myyntiaikaa Suomessa, eivät mallin valmistusvuosia.
Lada 1700i Combin varusteet ja kori olivat samat kuin muissakin VAZ-2104-malleissa, mutta moottori oli 1,7-litrainen ja General Motorsin valmistamalla yksipisteruiskulla varustettu.


title: Lada 1700

text: Lada 1700i perustui Lada 2107 -mallin koriin ja varusteisiin, mutta siinä on 1700i Combin tavoin 1,7-litrainen yksipisteruiskumoottori.


title: Janusz Kusociński

text: Janusz Tadeusz "Kusy" Kusociński (15. tammikuuta 1907 Varsova – 21. kesäkuuta 1940 Palmiry, lähellä Varsovaa) oli puolalainen kestävyysjuoksija.


title: Janusz Kusociński

text: Rautatietyöläisen perheeseen syntynyt Kusociński aloitti urheiluharrastuksensa koululaisena pelaamalla jalkapalloa varsovalaisissa joukkueissa. Hän liittyi vuonna 1928 Samata-urheiluseuraan ja aloitti yleisurheilun. Häntä valmensi kuuluisa virolainen kymmenottelija Aleksander Klumberg-Kolmpere, joka oli voittanut pronssia Pariisin olympialaisissa 1924.


title: Janusz Kusociński

text:
Ensimmäisissä Puolan mestaruuskilpailuissa 1928 Kusociński voitti yllättäen 5 000 metrin juoksun ja maastojuoksun Puolan mestaruudet. Seuraavana vuonna hän ei päässyt kilpailuihin, sillä palveli Puolan armeijassa. Vuonna 1930 hän palasi mestaruuskisoihin ja voitti 1 500 metrin juoksun, 5 000 metrin juoksun sekä maastojuoksun mestaruudet. Sama toistui seuraavan vuoden kisoissa. Vuonna 1932 hän voitti Puolan mestaruuden 800 metrin juoksussa.
Kesäkuussa 1932 Kusociński juoksi Antwerpenissä 3 000 metrin juoksun uuden maailmanennätyksen 8.18,8 vieden ennätyksen Paavo Nurmelta. Los Angelesin kesäolympialaisissa 1932 hän osallistui 10 000 metrin juoksuun ja voitti jännittävässä kilpailussa kultaa ennen Suomen Volmari Iso-Holloa ja Lasse Virtasta kaikkien aikojen toiseksi nopeimmalla ajalla 30.11,4. Samana vuonna hän juoksi vielä epävirallisen maailmanennätyksen neljän mailin juoksussa ajalla 19.02,6.


title: Janusz Kusociński

text: Ensimmäisissä EM-kilpailuissa Torinossa 1934 Kusociński saavutti hopeaa 5 000 metrin juoksussa, minkä jälkeen hän päätti lopettaa urheilu-uransa. Hän teki vielä paluun vuonna 1939, jolloin voitti Puolan mestaruuden 10 000 metrillä. Toisen maailmansodan syttyessä hän ilmoittautui vapaaehtoisesti armeijaan. Hän haavoittui kahdesti sodan aikana ja 26. maaliskuuta 1940 Gestapo pidätti hänet. Kusociński teloitettiin kolme kuukautta myöhemmin 21. kesäkuuta.


title: Eliot Ness

text: Eliot Ness (19. huhtikuuta 1903 – 16. toukokuuta 1957) oli Yhdysvaltain valtiovarainministeriön agentti, joka kieltolain aikaan jahtasi viinatrokareita Chicagossa. Hän perusti erikoisryhmän, jota tiedotusvälineissä alettiin kutsua nimellä ”Lahjomattomat” ("the Untouchables"), ja otti kohteekseen varsinkin Chicagolaisen gangsterin Al Caponen, joka on saanut maineen hänen perivihollisenaan. Nessin pääosin fiktiivisistä muistelmista on tehty Yhdysvalloissa hänen kuolemansa jälkeen kaksi suosittua televisiosarjaa ja elokuva, joiden kaikkien nimenä on ”Lahjomattomat”.


title: Eliot Ness

text: Vaikka Ness virkansa puolesta valvoi kieltolain noudattamista, hän kannatti avoimesti lain kumoamista, koska näki sen ainoana keinona lopettaa gangsterivalta. Hallitus hyökkäsi Al Caponea vastaan kahdesta suunnasta: toisaalta alkoholikieltolain rikkomisen kautta ja toisaalta Caponen tiedetyn veronkierron kautta. Ness edusti linjaa, joka pyrki etsimään todisteet Caponea vastaan kieltolain rikkomisesta. Nimettömien ilmiantojen ja tarkan tutkimustyön ansiosta lahjomattomat tekivätkin useita onnistuneita ratsioita panimoihin. Suurin ratsia tuotti Caponelle lähes puolen miljoonan dollarin tappion. Ness kieltäytyi lahjuksien vastaanottamisesta ja ilmoitti sen Caponelle sanomalehden kautta, mistä erikoisryhmä saikin kutsumanimensä. Caponea ei kuitenkaan pystytty liittämään viinan myyntiin, mutta veronkierrosta hänet onnistuttiin tuomitsemaan pitkään vankeusrangaistukseen.


title: Eliot Ness

text: Caponen pidätyksen jälkeen Lahjomattomat hajosi ja Ness työskenteli samanlaisten ryhmien johtajana ympäri Yhdysvaltoja kieltolain kumoamiseen asti. Kieltolain kaaduttua Ness siirtyi taistelemaan järjestäytynyttä rikollisuutta vastaan Clevelandin kaupungin turvallisuuspäällikkönä eli korkeimpana poliisiviranomaisena. Eliot Nessillä oli kaikista viranomaisista ehkä useimpia alamaailman langettamia kuolemantuomioita, ja kaksi kertaa hänen autostaan löydettiin moottoriin asennettu räjähde.


title: Eliot Ness

text: 1940-luvulla Ness siirtyi liike-elämän palvelukseen, muttei erityisemmin menestynyt. Hän alkoholisoitui ja kuoli sydänkohtaukseen kotonaan toukokuussa 1957.


title: Eliot Ness

text: Ness kirjoitti uransa jälkeen osittain sepitteellisen muistelmakirjan Lahjomattomat ("The Untouchables"). Kirja saavutti suuren suosion ilmestyessään vuonna 1957 hieman Nessin kuoleman jälkeen. Kirjasta tehtiin vuosina 1959–1963 suosittu samanniminen televisiosarja, josta tehtiin uusi versio vuosina 1993–1994 sekä Brian de Palman ohjaama elokuva "Lahjomattomat" vuonna 1987. Elokuvassa Nessiä näyttelee Kevin Costner. Sekä televisiosarjoja, elokuvaa että kirjaa on dramatisoitu huomattavasti ja yhtäläisyydet todellisuuden kanssa ovat vähäisiä. Kirjailija Oscar Fraley, joka avusti Nessiä tämän kirjoitustyössä, kirjoitti myöhemmin Nessin Clevelandin ajasta kirjan "4 against the Mob" (suom. "Eliot Nessin Tuntemattomat").


title: Eliot Ness

text: Myös Nessin Chicagon aikainen alaisensa Paul Robsky kirjoitti muistelmiaan yhteistyössä Fraleyn kanssa. Teos julkaistiin nimellä "Viimeinen Lahjomaton".


title: Cuba Gooding Jr.

text: Cuba Gooding Jr. (s. 2. tammikuuta 1968 Bronx, New York) on Oscar-palkittu yhdysvaltalainen näyttelijä.


title: Cuba Gooding Jr.

text: Gooding Jr.:n ensimmäinen merkittävä rooli oli John Singletonin elokuvassa "Boyz n the Hood – kulman kundit", jonka menestys vei Gooding Jr.:n uraa eteenpäin. Hän saikin myöhemmin useita sekä pää- että sivuosarooleja. Gooding Jr. voitti roolityöstään elokuvassa "Jerry Maguire – elämä on peliä" parhaan miessivuosan Oscarin sekä SAG-palkinnon.


title: Cuba Gooding Jr.

text: 2000-luvun alussa Gooding Jr. esiintyi muutamassa menestyselokuvassa, kuten "Kunnian puolesta" ja "Pearl Harbor". Seuraavat roolit olivat kuitenkin pääosin huonoja arvosteluita saaneista komediaelokuvista. Gooding Jr. ilmoitti vuonna 2006, ettei enää jatkossa esiinny komedioissa.


title: Cuba Gooding Jr.

text: Vuonna 2016 Gooding Jr. näytteli O. J. Simpsonia rikossarjassa "", josta hän sai parhaan miespääosan Emmy-ehdokkuuden.


title: Cuba Gooding Jr.

text: Gooding Jr. oli naimisissa Sara Kapferin kanssa 1994 - 2014. Heillä on kolme lasta, Spencer (s. 1994), Mason (s. 1996) ja Piper (s. 2005).


title: Islamismi

text: Islamismi tai poliittinen islam tarkoittaa islamin tulkintoja, jotka painottavat uskonnon poliittis-yhteiskunnallista luonnetta, mitä kautta islam ymmärretään paitsi uskonnoksi myös poliittiseksi ideologiaksi. Islamistien mukaan valtioita tulisi hallita islamin uskonnollisten arvojen ja islamilaisen lain mukaan. Islamistisiksi kutsuttavien liikkeiden skaala on laaja ja ulottuu radikaalimilitanteista aina vanhoillisiin tai konservatiivisiin puolueisiin asti.


title: Islamismi

text: Islamistit haluavat rakentaa yhteiskunnan, joka soveltaa arkielämään islamin periaatteita. Islamissa on kuitenkin piirteitä, jotka eivät sovi yhteen ihmisoikeuksien kanssa, esimerkkinä vaikkapa naisten huono asema. Islamismia on myös arvosteltu suvaitsemattomuudesta muita uskontoja ja uskonnottomia kohtaan. Joissakin maissa Koraanin ja sunnan tulkintaan perustuva šaria-laki on otettu osaksi oikeuskäytäntöä. Saudi-Arabiassa, Iranissa, Afganistanissa ja Sudanissa šaria on suuressa määrin lainkäytön perustana. Joissakin maissa kuten Indonesiassa, Bangladeshissa ja Pakistanissa perustuslaki ja lainkäyttö ovat pitkälle maallisia, mutta šariaa sovelletaan perheasioihin. Eri uskonnollisilla ryhmillä on oma lainsäädäntönsä muun muassa Intiassa ja Israelissa ja šaria on lainkäytön perustana muun muassa avioliiton solmimisessa ja perintöasioissa.


title: Islamismi

text: Poliittinen islam on ilmiönä yhtä vanha kuin islam uskontona, ja perinteisissä valtavirran islam tulkinnoissa islam on aina ymmärretty myös yhteiskunnalliseksi järjestykseksi, jossa valtiollinen lainsäädäntö on johdettu Koraanista ja Sunnasta. Islamismi-sanalla viitataan kuitenkin yleensä moderneihin poliittisen islamin muotoihin, jotka ovat syntyneet vastustamaan islamilaisen sekulaaria kehitystä ja vaatineet paluuta oikeaoppiseen islamiin, jonka suhteen tulkinnat kuitenkin vaihtelevat suuresti.


title: Islamismi

text: Modernin islamismin luoja oli intialainen, sittemmin pakistanilainen lakimies Sayyid Abul Ala Maududi (1903–1979), jonka kirjoituksista suuri osa käsitteli šariaa, hallintoa ja ihmisoikeuksia.Hän perusti Jamaat-e-Islami-puolueen 1941 ja oli sen johdossa vuoteen 1972 asti. Maududi kannatti islamilaisen Pakistanin muuttamista šuura-tuomioistuinten tulkitseman šarian mukaan hallituksi. Hänen vaikutusvaltaisin teoksensa oli "Risalat Diniyat".


title: Islamismi

text: Maududin ideat vaikuttivat Muslimiveljeskuntaan, joka perustettiin liberaalin islamilaisuuden kritiikiksi Egyptissä 1900-luvun alussa. Muslimiveljeskunta käytti mottonaan ”Koraani on perustuslakimme.”


title: Islamismi

text: Varsinkin radikaalille islamismille ja jihadismille tärkeä taustavaikuttaja oli egyptiläinen muslimiveljeskuntaan kuulunut Said Qutb. Esimerkiksi teoksessaan "Ma'alim fi al-Tariq" (engl. "Milesstones") Qutb hyökkää "Jahiliyyah"-järjestelmäksi kutsumaansa länsimaista sekularismia vastaan ja esittää vaihtoehdoksi fundamentalistista islamilaista hallintoa. Qutb on tärkeä taustavaikuttaja monien radikaalien salafistijärjestöjen taustalla, mukaan lukien Al Qaida ja ISIS. Egyptiläinen Tariq al-Bishri on rinnastanut Qutbin mainitun teoksen Leninin pamflettiin "Mitä on tehtävä?' (venj. Что делать?)," missä modernin kommunismin perustaja luonnosteli teoriansa siitä, mitä kommunismi eroaa sosialismista. Qutbista voidaankin sanoa, että hän pyrki rakentamaan radikaalista islamismista globaalin vallankumouksellisen liikkeen, jonka viime kätisenä pyrkimyksenä oli Qutbin mukaan Jaliyyah-järjestelmän hävittäminen kaikkialta, päämäärä, jolle tänään kaikki radikaalit islamistiryhmät ovat omistautuneita.


title: Islamismi

text: Ensimmäiset merkittävät islamismin sovellukset olivat kenraali Muhammad Zia ul-Haqin uudistukset Pakistanissa ja Iranin islamilainen vallankumous 1979.


title: Islamismi

text: Vuonna 1991 Algerian Islamilainen pelastusrintama oli voittamassa vaalit, mutta armeija keskeytti ne, ja puolue kiellettiin. Tästä seurasi Algerian sisällissota.


title: Islamismi

text: Islamistiset puolueet ovat 2000-luvulla saavuttaneet menestystä vapaissa vaaleissa muun muassa Palestiinassa, jossa islamistinen Hamas saavutti vaalivoiton 2006 ja Irakissa Saddam Husseinin syrjäyttämisen jälkeen.


title: Islamismi

text:
Ns. Arabikevään jälkeen islamistit ovat saavuttaneet laajaa kannatusta myös Pohjois-Afrikassa ja Lähi-idässä.
Vuonna 2011 Libyan sisällissodan voittanut osapuoli julisti maan hallinnon perustuvan šaria-lakiin.


title: Islamismi

text: Egyptissä laillistettu Muslimiveljeskunta sai liittolaisineen vaaleissa enemmistön sekä ala- että ylähuoneeseen ja samalla myös komiteaan, joka alkoi kirjoittaa Egyptille uutta perustuslakia. Yhdessä äärikonservatiivisen islamistipuolueen kanssa valta parlamentissa oli 70-prosenttinen.


title: Islamismi

text: Poliittiset vastustajat syyttävät Turkkia hallitsevaa oikeistolaista AKP-puoluetta islamistiseksi, vaikka Turkin laki kieltää uskonnolliset puolueet. Vuoden 2007 vaalikamppailun aikana nousi kohu puolueen ministerien vaimojen käyttämistä huiveista. AKP itse pitää itseään konservatiivisena puolueena ja se kuuluukin tarkkailijana Euroopan kansanpuolueeseen.


title: Islamismi

text: Euroopassa on maahanmuuton myötä alkanut toimia useita liikkeitä, jotka pyrkivät šarian mukaiseen lakiin ainakin muslimivähemmistölle. Niinpä Britanniassa on toiminut šaria-lakia ajava Islam4UK, joka kuitenkin kiellettiin terroristisena tammikuussa 2010.


title: Islamismi

text: Belgiassa on toiminut vastaavanlainen järjestö Sharia4Belgium.Jihadistit ovat aseellista jihadia hyökkäyssotana käyviä islamisteja. Jihadistit jakavat maailman "islamin alueeseen" ja "sodan alueeseen". He pyrkivät väkivalloin palauttamaan yhtenäisen, islamilaista lakia noudattavan islamilaisen kalifaatin alueille, jotka ovat joskus olleet islamin alaisia mutta nyt uskottomien hallussa. Jihadistien käsitykset jihadin julistamisesta, syistä ja luonteesta eroavat islamilaisen lain klassisista ja nykyajan lähteistä monilta osin.


title: Jalkapallon Etelä-Amerikan-mestaruuskilpailut 1916

text: Jalkapallon Etelä-Amerikan mestaruuskilpailut pelattiin ensimmäistä kertaa vuonna 1916. Pelipaikkana oli Argentiinan Buenos Aires. Turnausta alettiin kutsua nimellä Copa América vuonna 1975. Turnaukseen osallistui neljä maata, Argentiina, Brasilia, Chile ja Uruguay. Ensimmäisen mestaruuden voitti Argentiina.


text: 3 maalia


text: 2 maalia


text: 1 maali


title: Lada 110

text: Lada 110-sarja on AvtoVAZ-konserniin kuuluvan Lada-merkin vuosina 1995-2010 valmistama henkilöautomallisto. Siihen kuuluu sedan (110), pidennetty sedan "Premier"(1108), limusiini "Konsul" (1109), farmari (111), neliveto-farmari "Tarzan" (111-90) ja hatchback sekä coupe (112) -malleja. Mallisarjaa (sedan, farmari ja hatchback) myytiin Suomessa vuosina 1999-2007. Lada 110:n valmistus alkoi Venäjällä vasta vuonna 1995, vaikka sen ensiprototyypit olivat vielä vuodelta 1989. Auto ehti kiertää vuosia kansainvälisissä autonäyttelyissä, ennen kuin se oli valmis sarjatuotantoon. Ensimmäinen pilottisarja näki päivänvalonsa vuonna 1994, vuosi tästä eteenpäin aloitettiin sen sarjatuotanto. Kyseessä oli kaasutinmoottorilla varustettu malli. Auto osoittautui kuitenkin vikaherkäksi ja tuotanto keskeytettiin vuoteen 1997 asti, jolloin jo 8-venttiilistä pisteruiskumoottorilla varustettua, parannettua mallia alettiin valmistaa. Vuodesta 2000 110-sarjan malleihin alettiin asentaa myös 16-venttiilistä Bosch-monipisteruiskumoottoria. Vielä vuonna 2007 mallisarja sai 1.6 -litraisen tehokkaamman version jo tutusta moottorista. 110 -sarjaa ehdittiin vielä modernisoimaankin vuonna 2008, ennen kuin sen tuotanto siirrettiin Togliatista Ukrainaan, jossa sen sedan-mallia sekä siitä muunneltua pakettiautoa valmistetaan Bogdan -nimisenä. AvtoVAZ:in tuotantolinjoilla Priora-mallisto korvasi 110 -sarjan mallit.


title: Lada 110

text:
110 korvasi Suomen markkinoilla lähinnä Lada Samara Sedanin, sillä 3 -ovista Samara -mallia myytiin yhtä aikaa 110 -sarjan kanssa aina vuoteen 2004 asti. 110 -sarjassa oli sama 1,5 litrainen (myöh 1,6) moottori, kuin Samarassa. Siksi varaosia oli helposti saatavilla. Uusia varusteita mallissa on mm- käynnistyksenesto, korkeussäätöiset ohjausakselit, nestemäärien, valojen ja ovien valvontajärjestelmä, automaattinen lämmityslaite sekä lisävarusteina sähkökäyttöiset ikkunat myös taakse ja kaukokeskuslukitus. Lada 110 eroaa Samarasta pyöreämuotoisemman ja aerodynaamisesti nykyaikaisemman korin ansiosta.
Suomessa myytyjen mallien moottoreina ovat yleisesti 1,5-litraiset 4-pisteruiskulla varustetut voimanlähteet. Lisäksi Suomesta on myös tavattu muutamia erikoiskoneella olevia yksilöitä, näissä Venäjän omaan käyttöön tarkoitetuissa malleissa on erikoisuutena 1,7-litrainen yli 100 hevosvoiman moottori.


title: Lada 110

text: Korinumerot:


title: Lada 110

text: Festival-mallistossa on uusi 16-venttiilinen DOHC-moottori. Lisäksi siinä on myös matalaprofiiliset 14"-renkaat kevytmetallivanteilla.


title: Lada 110

text: Premier-malli on sedanin pidennetty versio, jossa on 6.9" pidempi akseliväli sekä erilainen etumaski. Siitä on saatavana myös panssaroitu versio, joka on tällä hetkellä yksi halvimmista panssaroiduista autoista. Limusiiniversio Consulissa on 11,8" normaaliversiota pidempi akseliväli.


title: Lada 110

text: Uudessa 110-mallistossa on 1,5-litraisten tilalle tullut uudet 1,6-litraiset moottorit. Uusissa moottoreissa on mm. ruiskun ohjausyksikkö sekä muoviset imusarjat. Heinäkuussa 2005 markkinoille tuli myös Festival-malli ZF:n ohjaustehostimella.


title: Heisei-kausi

text: Heisei-kausi () on Japanissa tällä hetkellä meneillään oleva aikakausi ("gengō"). Heisei-kausi alkoi ja sitä edeltänyt Shōwa-kausi päättyi 8. tammikuuta 1989 keisari Hirohiton kuoltua. Uudeksi keisariksi nousi hänen poikansa Akihito, jonka valtakauden ensimmäinen vuosi vastaa Heisein vuotta 1. Samalla edesmenneelle keisarille annettiin postuumi nimi "Shōwa".


title: Heisei-kausi

text: Vuonna 1976 säädetyn aikakausinimiä koskevan lain mukaisesti uuden aikakausinimen valitsi Japanin hallitus, ei keisari. Nimi "Heisei" perustuu kahteen kiinalaisen kirjallisuuden klassikkoteokseen, "Shiji" ja "Shujing". Inspiraationa toimivat "Shijin" lause "uchi tairaka ni soto naru" (内平かに外成る) ja "Shujingin" lause "chi tairaka ni ten naru" (地平かに天成る); molemmissa lauseissa käytetään aikakausinimen molempia kirjoitusmerkkejä. Nimen voi ajatella tarkoittavan ”rauhaa kaikkialla”, niin sisällä (内) ja ulkona (外) kuin maan päällä (地) ja taivaassa (天).


title: Heisei-kausi

text: Vuosi 1989 oli yksi Japanin talouden kaikkien aikojen suurimmista kasvuvuosista. Vahvan jenin ja Yhdysvaltain dollaria vastaan edullisen vaihtokurssin avulla Japanin pankki pystyi pitämään korkotason alhaisena, mikä aiheutti suuren investointibuumin. Tokion kiinteistöhinnat nousivat vuoden aikana 60 prosentilla. Hieman ennen uudenvuodenpäivää Nikkei 225 -indeksi saavutti kaikkien aikojen huippuarvonsa, 39 000. Vuoteen 1991 mennessä se oli pudonnut 15 000:een, ja Japanin kuplatalous oli puhjennut. 1990-luvun alusta lähtien maa oli pitkään talouslamassa.


title: Heisei-kausi

text: Vuoden 1988 Recruit-skandaali oli jo heikentänyt kansan luottamusta Japania 38 vuotta hallinneeseen liberaalidemokraattiseen puolueeseen. Niinpä vuoden 1993 vaaleissa LPD:n voitti Morihiro Hosokawan johtama koalitio. Koalitio kuitenkin hajosi, sillä siihen kuuluvat puolueet olivat liittoutuneet lähinnä kaatamaan LDP:n, eikä niillä ollut juurikaan yhteisiä poliittisia kantoja. LDP palasi hallitusvastuuseen vuonna 1996. Vuonna 1995 Kōbessa oli suuri maanjäristys, ja samana vuonna Korkein totuus -kultti teki terrori-iskun Tokion metroon sariinikaasulla.


title: Heisei-kausi

text: Heisei-kaudella Japani on palannut maailmankartalle sotilasmahtina. Vuonna 1991 Japani lupasi miljardeja dollareita Persianlahden sodan tukemiseen, mutta perustuslaki esti sen osallistumisen itse sotaan. Iran kritisoi Japania vain rahan syytämisestä. Alueelle lähetettiin sodan jälkeen miinanraivaajia auttamaan jälleenrakennustyössä. Toisen hyökkäyksen Irakiin alettua vuonna 2003 pääministeri Jun’ichirō Koizumin hallitus hyväksyi 1 000 Japanin itsepuolustusvoimien sotilaan lähettämisen Irakiin auttamaan maan jälleenrakentamisessa, mikä oli Japanin suurin ilman YK:n valtuutusta ulkomailla tapahtunut sotilasoperaatio sitten toisen maailmansodan. Joukot lähetettiin vuonna 2004.


title: Heisei-kausi

text: Vuonna 1998 Japani järjesti talviolympialaiset Naganossa ja vuonna 2002 yhdessä Etelä-Korean kanssa jalkapallon maailmanmestaruuskisat. 23. syyskuuta 2004 maanjäristykset Niigatan prefektuurissa Hokurikun alueella tappoivat 32 henkeä ja satoja loukkaantui.


title: Heisei-kausi

text: Vuonna 2011 Japanin länsipuolella oli maanjäristys jota seurasi tsunami. Yli 15 000 ihmistä kuoli. Tsunami aiheutti tuhoa Fukushiman ydinvoimalalle. Japani on arvioinut onnettomuuden vakavuuden INES-asteikolla luokkaan 7, mihin laitetaan kaikkein vakavimmat onnettomuudet. Samassa luokassa on vain Tšernobylin ydinvoimalaonnettomuus.


title: Pikku-Britannia

text: Pikku-Britannia ("Little Britain") on englantilainen sketsisarja. Sarjan ovat luoneet Matt Lucas ja David Walliams, jotka myös esittävät suurinta joukkoa sarjan hahmokaartista. BBC:n tuottama "Pikku-Britannia" aloitti radiosarjana vuonna 2000, mutta on saavuttanut suurimman suosionsa televisiossa, missä sitä on esitetty vuodesta 2003.


title: Pikku-Britannia

text: "Pikku-Britannia" parodioi brittiläistä nyky-yhteiskuntaa. Sen tunnetuimpia hahmoja ovat Lucasin esittämä ongelmateini Vicky Pollard ja Walliamsin esittämä epäuskottava transvestiitti Emily Howard.


title: Pikku-Britannia

text: BBC Three esitti "Pikku-Britannian" kaudet 1 ja 2, kolmas kausi esitettiin BBC:n pääkanavalla BBC Onella vuonna 2005. Suomessa "Pikku-Britanniaa" on esittänyt Sub, sarjan kolme kautta on julkaistu myös DVD:lle. Keväällä 2010 kuusiosaista HBO:n tuottaman "Pikku-Britannia USA" -sarjaa on esittänyt Yle TV1.


title: Pikku-Britannia

text: Pikku-Britannian luojat Matt Lucas ja David Walliams tekevät yhdessä myös toista komediasarjaa, "Lennetään!".


title: Pikku-Britannia

text: Ongelmateini, jonka kuudella lapsella on seitsemän isää. Ulkopuolisten on mahdoton saada selvää Vickyn puheesta, joka keskustelun aiheesta riippumatta eksyy Vickyn ystäväpiirin kuulumisiin.


title: Pikku-Britannia

text: Julkihomo, joka pitää itseään walesiläisen pikkukylän ”ainoana homona”, toisin kuin kaikki muut, jotka huomaavat kylässä olevan useita seksuaalivähemmistöjen edustajia.


title: Pikku-Britannia

text: Pyörätuolissa oleva Andy pomottaa avustajaansa Louta. Todellisuudessa Andyn liikkumiskyvyssä ei ole mitään puutetta, hän on vain laiska, mutta Lou ei sitä tiedä. Loun ja Andyn nimet ovat viittaus Lou Reediin ja Andy Warholiin.


title: Pikku-Britannia

text: Laihdutusryhmä ”Fat Fightersin” sadistinen johtaja, joka kehottaa ryhmän jäseniä syömään pölyä. Ylipainoinen Marjorie väittää olevansa ihannepainossaan.


title: Pikku-Britannia

text: Skotlantilaisen majatalon pitäjä, joka piinaa vieraitaan arvoituksilla, kuten: ”Olen kova mutta pehmeä, olen värikäs mutta kirkas, olen hedelmäinen ja makea. Olen hyytelö. Mikä olen?”


title: Pikku-Britannia

text: Epäuskottava, viktoriaanisiin asuihin mieltynyt transvestiitti. Hänen ”ystävättärensä” on viiksekäs Fred ”Florence” Rose, jonka kanssa he tekevät ”naisellia asioita” kuten käymällä baletissa ja sovittamassa hääpukuja.


title: Pikku-Britannia

text: Kaksi uskovaista hienostorouvaa. Rasistinen, syvästi oikeistolainen Maggie oksentaa Judyn tai muiden ihmisten tarjoamia herkkuja, kun saa tietää, että ne on valmistanut esim. tummaihoinen mies tai homoseksuaali.


title: Pikku-Britannia

text: Pääministeriin ihastunut, mustasukkaisuuskohtauksia saava avustaja. Sebastian uskoo pääministerin olevan ihastunut häneen, mutta tämä ei vain uskalla näyttää tunteitaan. Eräässä jaksossa (jossa pääministeri juhli vaalivoittoaan) Sebastian suuteli häntä kaikkien nähden.


title: Pikku-Britannia

text: Osa-aikainen mielenterveyspotilas Anne aiheuttaa kiusallisia tilanteita "Steven Spielberg Hospitalin" johtajalle tri Lawrencelle. Jos Anne vastaa kuitenkin puhelimeensa, hän puhuu normaalilla äänellä lopettaen sekoilut ja ääntelyt. Anne on työskennellyt mm. kirjastonhoitajana ja pianistina ravintolassa. Hän tykkää piirrellä kuvia sukupuolielimistä.


title: Pikku-Britannia

text: Romanssikirjailija, joka ideoiden puutteessa täyttää kirjojensa sivuja sanelemalla sihteerilleen Miss Gracelle muun muassa Raamattua ja "Lady Chatterleyn rakastajaa". Dame Sally muistuttaa erehdyttävästi kirjailija Barbara Cartlandia.


title: Pikku-Britannia

text: Hypnotisoija, joka väärinkäyttää taitojaan muun muassa voittaakseen äitinsä Scrabblessä.


title: Pikku-Britannia

text:
Minikokoinen näyttelijä vaatii roolin lisäksi saada laulaa ja säveltää tunnuslaulu, kysyttiin häntä sitten Tähtien Sotaan tai Macbethiin. Dennis Waterman on sarjan ainoa hahmo joka on myös tosielämän henkilö.
Brittinäyttelijä Dennis Waterman on esiintynyt muun muassa sarjoissa "Minder" ja "On The Up", joiden tunnuslaulut hän esittää.


title: Pikku-Britannia

text: Entinen näyttelijäsuuruus, joka jakaa asunnon siskonsa Kittyn kanssa. Kitty on invalidisoitunut onnettomuudessa, jota Sir Bernard kiistää aiheuttaneensa.


title: Pikku-Britannia

text: Kaverusten välejä koettelee Jasonin ihastuminen Garyn isoäitiin.


title: Pikku-Britannia

text: Carol työskentelee pankissa ja myöhemmin Sunsearchers-nimisessä matkatoimistossa. Hän myös toimii Sunsearchersin matkaoppaana Espanjassa. Hän on ilmeetön, puhuu monotonisella äänellä jonka lisäksi hän on epäkohtelias kaikkia muita kohtaan. Kun asiakkaat kysyvät jotain Carolilta, hän kirjoittaa kysymyksen tietokoneelle, jonka jälkeen Carol vastaa: ”Tietokone sanoo ei”. Hän yskii tahallaan asiakkaiden naamalle.


title: Pikku-Britannia

text: Kylpylän kaunottaret, joilla on outo mieltymys itseriisuntaan. Bubbles on ollut Hill Grangen terveyskylpylässä yli puoli vuotta maksamatta kertaakaan ja yrittää saada maksettua harrastamalla seksiä kylpylän johtajan kanssa. Kolmannella kaudella tämä törmäsi kylpylässä ex-aviomieheensä ja tämän uuteen vaimoon, Desireehen. Bubbles sekä Desiree ovat hyvin lihavia, rumia ja kaljuja naisia, jotka käyttävät peruukkia. Bubbles kuvittelee olevansa rikas, vaikka todellisuudessa hän on täysin varaton.


title: Pikku-Britannia

text: (Joskus suomennettu herra Mies): Mies, jolla on usein surrealistisia hakutoiveita (hän on hakenut mm. maalausta pettyneestä hevosesta sekä pyytänyt, josko kuollut kirjailija voisi kirjoittaa hänelle kirjan ja poistaisi siitä kaikki O-kirjaimet, jotta kirjasta tulisi lyhyempi). Käy aina 1970-luvun tyylisessä kauppias Royn (kaupan tuotteet vaihtuvat jaksojen välillä) sekä tämän kädettömän ja jalattoman Margaret-vaimon omistamassa kaupassa.


title: Pikku-Britannia

text: Letty rakastaa lelusammakoita ja hänen kotinsa on täynnä sammakkoaiheisia esineitä. Hän kuitenkin pelkää oikeita sammakoita, ja eräässä jaksossa hän saa syntymäpäivälahjaksi oikean sammakon, jonka hän tappaa. Letty asuu kylässä nimeltä Slut (suom. lutka).


title: Pikku-Britannia

text: Aikuinen mies, joka haluaa imeä äitinsä rintaa, usein vieläpä sukulaisten nähden.


title: Pikku-Britannia

text: Ruth työskentelee äitinsä omistamassa kahvilassa. Hänen äitinsä yrittää kovasti naittaa tytärtään jollekulle, jopa lesbolle.


title: Islamilainen fundamentalismi

text: Islamilainen fundamentalismi tarkoittaa islamin fundamentalistisia tulkintoja, joiden mukaan islam tulee puhdistaa ulkoisista vaikutteista ja islamilaisten on palattava noudattamaan uskonnon alkuperäisiä määräyksiä. Islamilainen fundamentalismi pyrkii tulkitsemaan islamin lähteitä eli Koraania ja Sunnaa kirjaimellisella tavalla ja palaamaan islamiin sellaisena kuin Muhammedin, hänen seuralaistensa ja häntä seuranneiden oikeaanjohdettujen kalifien sitä katsotaan harjoittaneen. Sunnilaista fundamentalismia edustavat nykyään eri muodoissaan esimerkiksi Saudi-Arabian valtionuskonnon muodostava wahhabilainen oppi, Taliban, Muslimiveljeskunta sekä Isisin, Boko Haramin ja Al Qaidan tapaiset terroristiorganisaatiot. Šiialaista fundamentalismia puolestaan edustavat esimerkiksi Iranin vallankumouksesta 1979 alkunsa saanut liike sekä libanonilainen Hitzbollah. Islamilaisen fundamentalismin kannattajat muodostavat islamistisia puolueita ja haluavat muuttaa maansa islamilaiseksi valtioksi. Fundamentalistit tahtovat yhdistää koko islamilaisen maailman ja viime kädessä koko maailman yhdeksi kalifaatiksi; islamia on perinteisen katsannon mukaan pyritty laajentamaan aloittamalla käännytyksestä eli esittämällä jonkin ei-islamilaisen alueen väestölle kutsu ("da’wa") kääntyä islamiin, ja kun kutsusta on kieltäydytty, on islamilaisen valtion päämiehellä eli kalifilla katsottu olevan velvollisuus julistaa pyhä sota ("jihad") aluetta vastaan, ja fundamentalistit pyrkivät seuraamaan tätä ideologiaa kirjaimellisesti.


title: Islamilainen fundamentalismi

text: Fundamentalistit vaativat, että islamin alkuperäistä puhtautta pitää suojella turmelukselta. Turmeluksella tarkoitetaan uskonnon sisäisiä opillisia kiistoja, taikauskoisuutta ja länsimaisia vaikutteita. Siksi liike vaatii palaamista islamin alkuperäisiin šaria-lakeihin. Aatteen tarkempi määritteleminen on kuitenkin vaikeaa. On esitetty, että fundamentalismin tunnuspiirre olisi Ijtihad-periaatteen käyttö lakien soveltamisessa. Toinen selitys on, että islamin pyhiä kirjoituksia halutaan soveltaa kirjaimellisesti. Islamin tulkitseminen lakiuskonnoksi on kolmas selitys. Neljännen tulkinnan mukaan liikeen perimmäinen olemus on, että se pyrkii vaikuttamaan poliittisesti islamilaisen valtion synnyttämiseksi ja voimistamiseksi.


title: Islamilainen fundamentalismi

text: Fundamentalismi tuli näkyväksi 1900-luvun jälkipuolella, kun Pakistan otti vuonna 1979 Muhammad Zia ul-Haqin johdolla käyttöön islamilaisen lain ja kun Iran hylkäsi länsimaisuuden islamistisessa vallankumouksessa. Pinnan alla fundamentalismi oli kuitenkin olemassa jo paljon aikaisemmin sekä uskonnollisena virtauksena että Saudi-Arabian fundamentalistisena valtiona.


title: Islamilainen fundamentalismi

text: Liike saa eniten tukea maaseudulta kaupunkeihin muuttaneelta alemman sosiaaliluokan ja keskiluokan väestöltä. Heihin vetoaa ajatus, että poliittinen valta tulee alistaa islamin sääntöjen alaiseksi. Iranilainen kansanjohtaja, imaami Ruhollah Khomeini sai 1970-luvulla fundamentalismin kannattajiksi maaseudun köyhälistön, kaupunkien työväenluokan ja islamilaisen älymystön. Heitä yhdisti tyytymättömyyden šaahi Mohammad Reza Pahlavin hallitusta kohtaan, mutta syvällisempi yhdistävä asia oli fundamentalismi.


title: Maaseutuvirasto

text: Maaseutuvirasto (Mavi) oli vuosina 2007–2018 toiminut Suomen valtion virasto, joka vei käytäntöön Euroopan unionin ja Suomen maatalouspolitiikan ja maaseutuohjelman lakeja ja säädöksiä. Mavi toimi maa- ja metsätalousministeriön hallinnonalalla.


title: Maaseutuvirasto

text: Vuoden 2019 alusta alkaen Mavi, Evira ja osa Maanmittauslaitoksen tietotekniikkapalvelukeskuksesta yhdistyvät uudeksi Ruokavirastoksi.


title: Maaseutuvirasto

text: Maaseutuvirasto vastasi viljelijätukien, maaseudun yritys- ja hanketukien ja markkinatukien toimeenpanosta sekä kehitti tukihallinnon tietojärjestelmiä ja asiakaspalveluja. Tehtäviin kuuluivat tukihaut, tukien myöntö, valvonta ja tukien maksaminen. Euroopan unionin maksajavirastona Mavi vastasi Suomen kansallisten tukien sekä EU:n maataloustukirahaston ja maaseuturahaston varojen käytöstä Suomessa. Vuosittain hallinnoitava tukisumma oli yhteensä noin kaksi miljardia euroa.


title: Maaseutuvirasto

text: Mavi ohjasi, neuvoo ja kouluttaa Elinkeino-, liikenne- ja ympäristökeskuksia, kuntien maaseutuhallintoa sekä Leader-ryhmiä. ELY-keskukset, kuntien maaseutuelinkeinoviranomaiset ja maaseutuohjelman toteutuksesta vastaavat toimintaryhmät palvelvat hallinnon asiakkaita.


title: Maaseutuvirasto

text: Mavin asiakasryhmiin kuuluivat viljelijöiden lisäksi elintarviketeollisuus sekä elintarvikekaupan yritykset. Koulumaitotuen, EU:n yhteisrahoitteisten tiedotus- ja menekinedistämis- sekä ruoka-apuohjelmien kautta viraston asiakkaisiin kuuluivat myös koulut, kunnat, seurakunnat ja järjestöt.


title: Maaseutuvirasto

text: Mavi teki tiivistä yhteistyötä Ahvenanmaan maakuntahallinnon, Elintarviketurvallisuusvirasto Eviran, Tullin, Maatalousyrittäjien eläkelaitos Melan, ministeriöiden ja muiden Euroopan unionin alueen maksajavirastojen sekä Euroopan komission kanssa. Yhteistyökumppaneihin kuuluivat myös tuottajajärjestöt, rahalaitokset ja interventiovarastoinnin palveluja tarjoavat yritykset.


title: Maaseutuvirasto

text: Mavi kehitti sähköisiä asiointipalveluja tukihallinnon asiakkaiden käyttöön. Vipu-palvelussa viljelijä voi hakea tukia, karttatoiminnolla tarkastaa ja muuttaa peltolohkojen rajoja sekä tarkastella oman tilansa tietoja. Viljelijöistä jo yli 90 prosenttia hakee tuet sähköisesti Vipu-palvelussa. Maaseudun yritys- ja hanketuet, neuvontakorvauksen sekä maatiloille tarkoitetut investointi- ja aloitustuet voi hakea sähköisesti Hyrrä-palvelun kautta. Nekka puolestaan on koulumaitotuen hakemiseen tarkoitettu verkkopalvelu.


title: Maaseutuvirasto

text:
Maaseutuviraston perustamisen valmistelu alkoi 1990-luvun lopulla ja jatkui 2000-luvun alkuvuosina. Maa- ja metsätalousministeriö teki vuonna 2005 selvitysmiehen johdolla sijaintipaikkaselvityksen. Valtioneuvosto päätti syyskuussa 2005, että uusi MMM:n hallinnonalalle perustettava virasto, Maaseutuvirasto, sijoitetaan Seinäjoelle. Maaseutuvirasto aloitti toimintansa 1.5.2007 Helsingissä, ja sen alueellistamisen siirtymäajaksi määriteltiin vuodet 2008–2011. Kyseessä on ollut yksi suurimmista valtionhallinnon alueellistamistoimenpiteistä.
Seinäjoelle siirtymiseksi Mavi laati alueellistamissuunnitelman, jossa määritettiin yleiset periaatteet ja tukitoimenpiteet henkilöstölle. Suunnitelman tarkoituksena oli toteuttaa alueellistaminen hallitusti ja viraston toiminnot turvaten. Mavi on myös ollut mukana kehittämässä hajautettua työskentelyä. Mavi oli kohdeorganisaationa Monipaikkainen virasto -projektissa, jossa yhdessä yliopistojen ja yrityskumppaneiden kanssa kehitettiin hajautettua toimintatapaa ja tietotekniikan käyttöä.


title: Maaseutuvirasto

text: Ensimmäiset väliaikaiset toimitilat Mavi hankki Seinäjoelta syksyllä 2007. Pysyviin toimitiloihin Alvar Aallon katu 5:een Seinäjoen keskustaan Mavi muutti tammikuussa 2011.


title: Maaseutuvirasto

text: Muutto pysyviin toimitiloihin merkitsi tehtävien siirtymistä Helsingistä Seinäjoelle. Helsinkiin jäi edelleen joitakin toimintoja, kuten Etelä-Suomen alueen tarkastustehtävät. Lisäksi lähellä siirtymäajan päättymistä eläkkeelle jäävät henkilöt saattoivat päättää työuransa Helsingissä. Henkilöstöä oli sijoittunut myös muille paikkakunnille. Maaseutuvirastossa työskenteli yhteensä noin 200 henkilöä.


title: Hans Grodotzki

text: Hans Grodotzki (s. 4. huhtikuuta 1936 Preußisch Holland, Itä-Preussi) on saksalainen entinen kestävyysjuoksija.


title: Hans Grodotzki

text: Grodotzki aloitti yleisurheiluharjoittelun vuonna 1954 työskennellessään kaivostyöläisenä. 20-vuotiaana 1956 suorittaessaan Itä-Saksan armeijassa asepalvelustaan hän sai mahdollisuuden harjoitella intensiivisesti. Puolentoista vuoden kuluttua hän osallistui jo Itä-Saksan mestaruuskilpailuihin.


title: Hans Grodotzki

text: Vuonna 1960 Grodotzki valittiin Saksojen yhteiseen joukkueeseen Rooman olympialaisiin. 27. elokuuta 1960 hän sijoittui toiseksi 10 000 metrin juoksussa Neuvostoliiton Pjotr Bolotnikovin jälkeen ajalla 28.37,0. 2. syyskuuta hän voitti jälleen hopeaa 5 000 metrin juoksussa Uuden-Seelannin Murray Halbergin jälkeen ajalla 13.44,6. Grodotzki on edelleen ainoa saksalainen 10 000 metrin olympiamitalisti.


title: Hans Grodotzki

text: Seuratasolla Grodotzki edusti ASK Vorwärts Berliniä. Hänen valmentajansa oli Curt Eins. Vuonna 1962 hänen akillesjänteensä repesi ja hän lopetti urheilu-uransa vuonna 1964. Vuoteen 1969 hän opiskeli Potsdamin pedagogisessa korkeakoulussa, jonka jälkeen hän alkoi valmentaa ASK Potsdamissa, jossa toimi vuoteen 1981 saakka. Tämän jälkeen hän työskenteli Itä-Saksan armeijassa siviilitoimihenkilönä. Saksojen yhdistymisen jälkeen hän toimi LAC Halenseessä. Grodotzki on naimisissa entisen voimistelijan Karin Jorcikin kanssa. Heillä on tytär (Cathrin) ja kaksi lastenlasta.


title: Muuttoliike

text: Muuttoliike eli migraatio on väestön siirtymistä toiselle alueelle. Muuttoliike voi olla pienimuotoista yksilöiden siirtymistä, tai kokonainen yhdyskunta tai kansa voi vaihtaa asuinaluettaan.


title: Muuttoliike

text: Historiantutkija Patrick Manning jakaa ihmisen migraation neljään luokkaan:Maahanmuuttaja on maahan muuttava tai muuttanut henkilö. Maastamuuttaja on henkilö joka muuttaa maasta. Maassamuuttaja on valtakunnan sisällä muuttava henkilö. Paluumuuttaja on takaisin kotimaahansa tai kotiseudulleen muuttava.


title: Muuttoliike

text: Siirtolainen on henkilö, joka muuttaa pysyvässä tarkoituksessa toiseen maahan hankkiakseen sieltä toimeentulonsa. Uudisasukas on henkilö, joka asuttaa jonkin aikaisemmin asumattoman ja viljelemättömän alueen.


title: Muuttoliike

text: Pakolainen on henkilö, joka joutuu syntyperänsä, uskontonsa, mielipiteidensä tai muun sellaisen vuoksi vainoa peläten pakenemaan vieraaseen maahan. Kiintiöpakolainen on maahan muuttava, jolla on jo YK:n pakolaistoimiston myöntämä pakolaisasema ja joka kuuluu vastaanottavan valtion pakolaiskiintiöön.


title: Muuttoliike

text: Kiertolainen tai kulkuri on vakinaista asuinpaikkaa ja työtä vailla kuljeskeleva ihminen.


title: Muuttoliike

text: Muutto voi joskus olla muuttajan oma valinta, joskus hänen perheensä tai yhdyskuntansa. Joskus muuttaja viedään väkisin, esimerkiksi sotilaana, karkotettuna tai kaapattuna vankina.


title: Muuttoliike

text: Vapaaehtoisen muuttamisen syynä voi olla pyrkimys parantaa omaa asemaa: muuttaja saattaa paeta sortoa tai puutetta, tai hän voi tavoitella korkeampaa asemaa matkansa seurauksena, joko lähtöalueella tai tuloalueella. Toinen muuttamisen syy voi olla kotiin jääneen perheen hyödyttäminen esimerkiksi lähettämällä tai tuomalla heille rahaa tai muuta avustusta tai palaamalla takaisin uusien, ulkomailla opittujen taitojen kera. Kolmas muuton syy on halu hyödyttää uutta kotiyhdyskuntaa – tällainen migraatio on useasti uskonnollisesti motivoitunutta. Neljäs muuton syy on matkanteosta nauttiminen ja kiinnostus uusiin paikkoihin, ihmisiin ja ajatuksiin.


title: Muuttoliike

text: Muuttaminen on usein vaarallista: se saattaa johtaa nälkiintymiseen, sairastumiseen, loukkaantumiseen, riitoihin tai taisteluihin. Jos muuttajat pääsevät perille, he saattavat joutua opettelemaan uuden kielen ja uudet tavat, ja löytämään paikkansa uudessa kotiyhdyskunnassaan.


title: Muuttoliike

text: Usein muuttajaa avustaa muutossa jokin verkosto. Siihen voi alkuvaiheessa kuulua värvääjiä, jotka keräävät muuttohalukkaita tai vangitsevat sellaisia pakolla. Verkostoon voi kuulua myös matkanjärjestäjiä, vartijoita, oppaita, laivamiehistöjä sekä majoittajia niin matkan varrella kuin määränpäässäkin. Verkoston viimeinen osa ovat määränpäässä toimivat ihmiset, jotka auttavat tulijaa saamaan töitä ja sopeutumaan uuteen yhdyskuntaansa.


title: Muuttoliike

text: Muuttoliikkeillä voi olla suotuisia tai epäsuotuisia vaikutuksia. Muuttoliike voi levittää kehitystä, kun poismuuttajat vievät oman yhdyskuntansa tietoa, keksintöjä ja osaamista muille yhdyskunnille. Heidän tulonsa voi myös stimuloida kehitystä tuloalueella, ja joskus ihmisten lähteminen voi saada aikaan kehitystä myös lähtöalueella. Muuttoliikkeen kautta myös hyödykkeiden ja palvelujen tarjonta voi jakautua tasaisemmin yhdyskuntien välillä, ja joskus muuttajat ovat tuoneet mukanaan hyödyllisiä kasveja ja eläimiä. Toisaalta muuttoliikkeiden mukana voi kulkeutua tauteja ja haitallisia vieraslajeja. Muuttajien uudet tavat voivat joskus aiheuttaa tuloalueen elämäntavan tai kielen katoamisen.


title: Muuttoliike

text: Koulutetun työvoiman maastamuutto merkitsee tappiota kansantaloudessa. Maahanmuutto on tulomaalleen kansantaloudellisesti hyödyllistä sillä edellytyksellä, että maahanmuuttajat työllistyvät yhtä hyvin kuin kantaväestö. Maahanmuuton menot ovat silloin tuloja pienemmät, sillä valtaosa muuttajista on parhaassa työiässä. Valtion tulot, kuten verot ja sosiaaliturva- ja eläkemaksut ovat suuremmat kuin menot, eli maahanmuutto tuo enemmän tuloja kuin sihen liittyvät sosiaalipalvelut ja muut siitä koituvat kulut. Suomen tulos maahanmuutosta vastasi 0,16 prosenttia bruttokansantuotteesta.


title: Muuttoliike

text: Tiedot varhaisen ihmisen migraatioista on saatu lähinnä neljän tieteenlajin tutkimuksen avulla: arkeologian, perinnöllisyystieteen, kielihistorian ja antropologian. Arkeologit ajoittavat menneiden aikojen jäännöksiä, niin ihmisten kuin aineellisenkin kulttuurin. Geneetikot tutkivat nykyisten populaatioiden geenejä, usein mitokondriaalista ja Y-kromosomaalista DNA:ta, ja selvittävät sitä kautta kansojen sukulaisuussuhteita ja muuttoliikkeitä. Kielitieteilijät selvittävät nykyisin puhuttujen ja kirjoitettujen kielten kantakieliä. Antropologit tutkivat nykyisten ihmisyhteisöjen tapoja ja tekevät joskus päätelmiä niiden edeltäjien muuttoliikkeistä.


title: Muuttoliike

text: Nykyihminen kehittyi noin 200 000 vuotta sitten. Aluksi ihminen asutti etupäässä itäisen ja eteläisen Afrikan savanneja, mutta vuoteen 60 000 eaa. mennessä ihminen levittäytyi myös Sudanin ja Senegalin väliselle savannille Afrikan poikki itä–länsisuunnassa.


title: Muuttoliike

text: Nykyihminen alkoi vaeltaa Afrikasta lopulta pysyvästi Afrikan ulkopuolellekin, mahdollisesti ylikansoituksen johdosta. Ihminen levittäytyi koko maapallolle neljässä suuressa vaiheessa. Aluksi ihminen asutti koko Afrikan, sitten muun Vanhan maailman tropiikin, seuraavaksi Vanhan maailman viileämmät seudut, ja lopuksi koko Amerikan. Näiden erilaisiin elinympäristöihin suuntautuneiden muuttoliikkeiden seurauksena syntyivät samalla ihmispopulaatioiden fenotyyppien erot.


title: Muuttoliike

text: Lähi-idässä ihmiset olivat käyneet jo yli 100 000 vuotta sitten, mutta 60 000–70 000 vuotta sitten he jatkoivat sieltä edemmäs. Nykyihmiset tulivat Etelä-Aasiaan noin 50 000 vuotta sitten ja saapuivat Australiaan meriteitse 40–60 000 vuotta sitten. He saattoivat käyttää meriteitä myös jo Afrikasta lähtiessään ja Etelä-Aasian rannikkoa myöten liikkuessaan. Euroopasta on löytynyt nykyihmisen jäänteitä 41–45 tuhannen vuoden takaa. Amerikkaan nykyihmiset saapuivat Alaskan kautta Aasiasta 35 000–15 000 vuotta sitten. Silloin mantereita erottavan Beringinsalmen tilalla oli leveä kannas. Pohjois-Amerikan länsirannikko asutettiin luultavasti meren kautta. Amerikan asutusaaltoja on ollut useita, ilmeisesti ainakin kolme. Erään teorian mukaan australideja muutti Amerikkaan jo 50 000 vuotta sitten. Tyynenmeren saaret ja atollit ihminen asutti viimeiseksi. Uusi-Seelanti oli viimeinen asuttamaton elinkelpoinen alue: se asutettiin 800 vuotta sitten.


title: Muuttoliike

text: Maanviljelyn keksiminen aiheutti sen, että jotkin populaatiot laajenivat ja levisivät toisten alueille, etenkin riisiä viljelleet kiinan ja austronesialaisten kielten puhujat. Maanviljelyn leviäminen johtui kuitenkin useammin taidon ja lajien leviämisestä kuin ihmisen muuttoliikkeistä. Maan viljeleminen sitoi ihmiset usein paikoilleen, vaikkakin samalla huomattavasti kasvaneet väestöt pystyivätkin muuttamaan entistä helpommin.


title: Muuttoliike

text:
Jääkauden jälkeen jään väistyessä ja Euroopan asuttavien alueiden laajentuessa metsästäjäväestöä siirtyi pohjoiseen Fennoskandiaan. Etelä-Ruotsin alueelle metsästäjiä muutti väliaikaisesti jo noin vuonna 11 000 eaa.. Suomen vanhimmat löydöt noin vuodelta 8700 eaa. on tehty Lahden Ristolan ja Orimattilan alueilta. Nuorakeraamisen eli vasarakirveskulttuurin noin 3200–2350 eaa. aikana Suomeen kenties muutti euripidista väestöä lähinnä Baltiasta.Indoeurooppalaisten oletetaan alkujaan asuneen Kaukasiassa, josta he aikaa myöten vaelsivat Eurooppaan.
Levittäytyminen alkoi yleisimmin hyväksytyn näkemyksen mukaan noin 3000-luvulla eaa. Toisen mutta vähemmän kannatetun teorian (C. Renfrew) mukaan indoeurooppalaisten alkukoti oli Turkin Anatoliassa, josta he olisivat saapuneet Eurooppaan jo noin 8 000 eaa. samanaikaisesti maanviljelyn kanssa.


title: Muuttoliike

text: Paimentolaiskansat ovat vaeltaneet aroseuduilla vuosituhansien ajan tunkeutuen välillä Eurooppaan, Lähi-itään, Etelä-Aasiaan tai Kiinaan. Esimerkkejä vaeltaneista paimentolaiskansoista ovat muun muassa kimmerialaiset, skyytit, sarmaatit, hunnit, avaarit, mongolit, kumaanit ja monet muut turkkilaiskansat. Suomalais-ugrilaisista kansoista paimentolaiskulttuurin omaksuneet unkarilaisten esi-isät olivat ainoita, joiden tiedetään vaeltaneen laajamittaisesti.


title: Muuttoliike

text: Yksi historiallisen ajan laajimmista ja pitkäkestoisimmista kansainvaelluksista oli bantujen levittäytyminen koko Afrikan eteläpuoliskoon. Vuoden 2000 eaa. jälkeen nykyisten Nigerian ja Kamerunin alueella asuneet bantut alkoivat levittäytyä itään ja etelään. Bantukansat saapuivat Etelä-Afrikkaan vasta vuoden 1000 jälkeen; bantujen vaelluksia oli vielä paljon tämänkin jälkeen, ja zulut muuttivat etelään vasta 1700-luvulla.


title: Muuttoliike

text: Euroopan historiassa kutsutaan nimellä kansainvaellusaika noin vuosien 400 ja 600 välisenä aikana tapahtunutta lähinnä germaanisten, slaavilaisten jne. kansojen liikehdintää. Kansainvaellusten vauhdittajana oli aasialaisten hunnien saapuminen Eurooppaan, ja ne vaikuttivat osaltaan Rooman valtakunnan tuhoon.


title: Muuttoliike

text: 600- ja 700-luvuilla jatkui slaavien levittäytyminen. Itä- ja Koillis-Euroopassa slaavit työntyivät alueille, joilla asui vanhastaan muun muassa balttilaisia ja suomalais-ugrilaisia väestöjä. Keski-Euroopassa, jossa germaaninen asutus oli monin paikoin ilmeisesti harventunut, slaavit työntyivät aina syvälle nykyisen Saksan alueelle. Eteläslaavit puolestaan ahdistivat Itä-Roomaa eli Bysanttia. Vakavin isku Itä-Roomalle olivat kuitenkin islamiin kääntyneiden arabien suunnattomat valloitukset.Ensimmäiset arviot nykyisen Suomen alueen asukkaista ovat 1200-luvulta. Tällöin oli kyse Ruotsin sisäisestä muuttoliikkeestä. Itäisille suomaille, nykyisen Varsinais-Suomen alueelle muutti lähinnä sotilaita, pappeja ja virkamiehiä. Ruotsin kuninkaat lähettivät alueen miehiä jopa vuosikymmeniksi sotimaan Keski-Eurooppaan. Suomeen tuotiin käsityöläisiä Keski-Euroopasta mm. rakentamaan kivikirkkoja. Metsäsuomalaisia pakkosiirrettiin Ruotsin ja Norjan väliselle alueelle asuttamaan erämaita. Pakkosiirroin syntyivät myös monet kaupungit kuten Helsinki 1500-luvulla. Väestötilastoja on laadittu 1700-luvulta lähtien .


title: Muuttoliike

text: Kun Venäjä valloitti Vanhan-Suomen 1700-luvulla ja lopulta koko maan 1800-luvun alussa aluetta linnoitettiin voimakkaasti. Venäjältä Suomen aluetta asuttivat sotilaat ja kauppiaat. Linnoitustöihin Suomeen tuotiin mm. juutalaisia, tataareja ja kiinalaisia. Osa tästä työvoimasta jäi asukkaiksi Suomeen. Suhteellisesti Suomen väkiluku on kasvanut eniten 1700-luvun loppupuolella ja vuonna 1830, jolloin väestön kasvu oli jopa 2% vuodessa. Suomen itsenäistyttyä 1917 osa maahanmuuttajista palasi Venäjälle, mutta osa jäi asumaan pysyvästi maahan. 1800-luvun lopulla ja 1900-luvun alussa suomalaisia muutti siirtolaisiksi varsinkin Pohjois-Amerikkaan. Sisällissodassa 1918 osa maahanmuuttajista sai surmansa. Toisen maailmansodan aikana osa maahanmuuttajista sijoitettiin "internointi-leireille"; osa lähetettiin keskitysleireille Saksaan. Sodan aikana Suomeen tuli mm. inkeriläisiä ja virolaisia maahanmuuttajia, joista suurin osa (ne jotka eivät onnistuneet pakenemaan länteen) palautettiin Neuvostoliittoon sodan päätyttyä.


title: Muuttoliike

text: Toisen maailmansodan jälkeen Neuvostoliitolle luovutetuilta alueilta asutettiin jäljelle jääneeseen Suomeen 420 000 evakkoa, ns. siirtoväki. Suomen väkiluku kasvoi suuren syntyvyyden johdosta eniten vuosina 1946–1949 ja 1952, jolloin lisäystä tuli yli 50 000 ihmistä vuodessa. Pysyvää maahanmuuttoa tapahtui mm. yksittäisten pakolaisten ja ulkomaalaisavioliittojen johdosta.


title: Muuttoliike

text: Nyky-Suomessa suuri muuttoliike, maastamuutto, maaltamuutto ja kaupungistuminen tapahtui 1960- ja 1970-luvuilla suurten ikäluokkien muuttaessa maaseudulta kaupunkeihin ja siirtolaiseksi Ruotsiin ja Australiaan. Muutto oli tarpeen, sillä maaseudun koneellistuminen teki pientilat kannattamattomiksi. Kaupungeissa oli teollisuutta, joka tarjosi paljon työpaikkoja. Tässä vaiheessa muuttovirta suuntautui sekä pieniin maaseutukaupunkeihin että suuriin maakuntien keskuskaupunkeihin. Muuttajia varten rakennusliikkeet tekivät suuret määrät lähiöitä, joita jo tuolloin arvosteltiin rakentamisen heikosta laadusta ja yksitoikkoisesta ympäristöstä.


title: Muuttoliike

text: Ensimmäinen suurempi pakolaisryhmä oli chileläiset, jotka saapuivat 1970-luvulla paeten sotilasdiktaattori Pinochetin vainoja. Varsinainen järjestelmällinen maahanmuutto käynnistyi vietnamilaisten pakolaisten tuontina Suomeen 1980-luvulla. Somalialaiset saapuivat Suomeen spontaanisti diktaattori Siad Barren vainojen johdosta pääosin 1990-luvun alussa läpikulkumatkallaan Venäjältä länteen.


title: Muuttoliike

text: Uusin suuri muuttoliike alkoi Suomen 1990-luvun alun lamasta lähtien jatkuen tähän päivään. Muuttollike on ollut niin Suomen sisäistä kuin Euroopan Unionin maihin suuntautuvaa.


title: Muuttoliike

text: Tietyt kaupungit, joilla on ollut erityisen vahva teollisuuspohja ja vaihtoehtoisia elinkeinoja ei ole löytynyt, kärsivät vielä tänäkin päivänä suuresta muuttotappiosta. Pääkaupunkiseutu on ollut kaikissa merkittävissä muuttoliikkeissä selvin voittaja. Kovan muuttoliikkeen tyhjentäessä syrjäseutuja kärsitään Helsingissä jo liian kovasta muuttovirrasta kaupunkiin. Samaan aikaan myös maahanmuutto Suomeen on kasvanut nopeasti. Tämän myöhäisemmän muuttoliikkeen voittajina ovat olleet suurimmat kaupungit, eli Helsinki, Tampere, Oulu ja Jyväskylä ympäryskuntineen.


title: Muuttoliike

text: Asuntojen alhaiset hinnat maaseudulla, samaan aikaan kun kaupunkien hinnat kohoavat pienituloisten ulottumattomiin, johtavat siihen, että kaikkein pienituloisimmat ovat pakotettuja muuttamaan syrjäisiin maaseutukuntiin. Toisaalta muuttotappio vähenee ja voi jopa kääntyä muuttovoitoksi. Monet pienet paikkakunnat käyttävät erilaisia houkuttimia saadakseen uusia asukkaita ja perheitä hankkimaan lapsia.


title: Jääkiekon SM-liigakausi 1999–2000

text: Kausi 1999–2000 oli jääkiekon SM-liigan 25. kausi. Mestaruuden vei toisen kerran peräkkäin Turun Palloseura. Liigakarsinnassa olivat SM-liigan jumbojoukkue Pelicansin lisäksi mukana olivat I-divisioonan runkosarjan voittaja Oulun Kärpät, kakkonen Vaasan Sport ja kolmonen Diskos.


title: Kalle Lohi

text: Kalle Aukusti Lohi (23. marraskuuta 1872 Pudasjärvi – 11. kesäkuuta 1948 Ranua) oli suomalainen maanviljelijä, maalaisliittolainen poliitikko ja vanhoillislestadiolaisten maallikkosaarnaaja. Hän sai kunnallisneuvoksen arvonimen 1943.


title: Kalle Lohi

text: Lohi oli kansanedustaja vuosina 1909–1945, salkuton ministeri 1925 ja sosiaaliministeri 1925–1926, 1927–1928 ja 1932, Maalaisliiton eduskuntaryhmän puheenjohtaja 1929–1932. Lohi istui eduskunnassa kaikkiaan 41 valtiopäivät, joten hän on Suomen kaikkein pitkäaikaisimpia kansanedustajia. Ministeripäiviä Lohelle kertyi 1 051.


title: Kalle Lohi

text: Lohi syntyi Pudasjärvellä maanviljelijä Krister Lohen ja Madlenan (o.s. Sarajärvi) perheeseen. Lohi avioitui 1896 Kaisa Reetta Sääskilahden kanssa. Heille syntyi 9 lasta.


title: Kalle Lohi

text: Kalle Akusti ei ollut opiskellut kovin paljoa, mutta esimerkiksi Presidentti Paasikivi näyttää huomanneen myös sen, että taito politiikassa ei ole koulutuskysymys. Hän nosti esille Kalle Aukustin, jonka koulusivistys oli jäänyt muutamiin kuukausiin kirkollista kiertokoulua, mutta joka oli taitava poliitikko ja lahjakas puhuja.


title: Kalle Lohi

text: Entinen pitkäaikainen kansanedustaja keskustalainen Juhani Alaranta kertoi Suomen 100 Juhlavuotta käsittelevässä puheenvuorossaan Ranuan Opistoseuroissa 2017 Kalle Aukustin vaikuttaneen merkittävällä tavalla Suomen itsenäistymisen vaiheisiin. Hänen mukaansa Kalle Aukusti Lohi muotoili diplomaattina ja taitavana sovittelijana sellaisen itsenäisyysjulistuksen tekstin että se sai laajan kannatuksen ja jonka mukaan Suomen silloinen eduskunta päätti ottaa korkeimman päätösvallan omiin käsiinsä.


title: Kirjaston kissat

text: Kirjaston kissat on Antti Hopian käsikirjoittama ja Nina Laakon piirtämä strippimuotoinen sarjakuva, joka kertoo Turussa kaupunginkirjaston ullakolla asuvien antropomorfisten kissojen elämästä. Sarjan päähahmot ovat Pariisissa nuoruutensa viettänyt filosofikissa Fransis, kirjaston kellarissa asuva maatiaiskissa Kolli sekä orvoksi jäänyt kissanpentu Ziu, jota vanhemmat kissat opastavat.


title: Kirjaston kissat

text: "Kirjaston kissat" ilmestyi ensimmäistä kertaa "Turun Sanomissa" kesäkauden 2001 ajan kesäkuun 1. päivästä alkaen. Syyskuussa 2001 Kustannusosakeyhtiö Sammakko julkaisi sarjasta kovakantisen kokoelma-albumin "Pyhän kalan salaseura". Turun Sanomien sivuille sarjakuva palasi toukokuussa 2002.


title: Primeira Liga

text: Primeira Liga on Portugalin jalkapallon korkein sarjataso. Se on toinen Liga Portuguesa de Futebol Profissionalin (LPFP) ammattilaissarjoista, alempi sarjataso on nimeltään Segunda Liga.


title: Primeira Liga

text: Primeira Ligaa pidetään usein eteläamerikkalaisten pelaajien ponnahduslautana Euroopan suurimpiin sarjoihin. Entisistä Portugalin siirtomaista, kuten Brasiliasta saapuvat lasketaan ulkomaalaiskiintiöissä kotimaisiksi, minkä lisäksi he voivat saavuttaa Portugalin kaksoiskansalaisuuden, tosin vasta kuuden vuoden maassa asumisen jälkeen. Tämän jälkeen pelaajilla on käytössään EU-passi, jonka avulla he voivat siirtyä vapaasti ilman työlupia (Iso-Britannia) tai pelata rasittamatta ulkomaalaiskiintiötä eri Euroopan liigoissa.Primeira Ligaa on pelattu vuodesta 1934 lähtien. Sarja on kulkenut läpi historiansa eri nimillä, 2000–luvulla sarjaa ovat sponsoroineet eri brändit. Menestyneimpiä seuroja ovat olleet Benfica, Porto ja Sporting, joista ensimmäinen on voittanut mestaruuden 35 kertaa, toinen 27 kertaa ja kolmas 18 kertaa. Mestaruus on mennyt tämän kolmikon ulkopuolelle vain kahdesti, kaudella 1945–1946 voittaja oli Belenenses ja kaudella 2000–2001 Boavista.


title: Primeira Liga

text: Sarjaan ottaa osaa 18 joukkuetta, jotka pelaavat toisiaan vastaan kahdesti kaudessa, kerran kotona ja kerran vieraissa. Täten jokainen joukkue pelaa 34 ottelua kaudessa.


title: Primeira Liga

text: Kaksi heikointa joukkuetta putoavat kauden päätteeksi alemmalle sarjatasolle Segunda Ligaan. Kolme parhaiten sijoittunutta osallistuvat seuraavan kauden Mestarien liigaan. Kaksi parasta pääsevät suoraan lohkovaiheeseen, kun kolmas joutuu osallistumaan karsintakierrokselle. Sarjassa neljänneksi ja viidenneksi sijoittuneet pääsevät UEFA Cupiin yhdessä Portugalin cupin () voittajan kanssa. Kauden aikana pelataan myös Portugalin liigacup ().


title: Koneoppiminen

text: Koneoppiminen on tekoälyn osa-alue, jonka tarkoituksena on saada ohjelmisto toimimaan entistä paremmin pohjatiedon ja mahdollisen käyttäjän toiminnan perusteella. Koneoppimisessa ohjelmistolle ei ole välttämättä määritetty toimintamenetelmää (algoritmia) jokaista tilannetta varten, vaan kone oppii itsenäisesti päätymään haluttuun lopputulokseen. Esimerkiksi hakukoneet pyrkivät tarjoamaan mahdollisimman osuvia - ja oikeita - hakutuloksia käyttäjälleen. Hyvä hakukonohjelmisto osaa esimerkiksi tunnistaa kirjoitettua tekstiä mm. kirjoitusvirheiden varalta, tunnistaa synonyymeja tai eri kirjoitusmuotoja. Koneen oppiminen kehittyy itsestään sitä mukaa, kun tietoa lisätään tietokantaan. Toinen käytännön esimerkki ovat roskapostisuodattimet.


title: Koneoppiminen

text: Oppimista on kahdenlaista: induktiivista ja deduktiivista. Induktiiviset koneoppimismenetelmät muodostavat sääntöjä ja malleja suurista tietojoukoista. Koneoppimisella on paljon yhteistä tilastotieteen kanssa, koska molemmissa tehdään päätelmiä aineistosta, mutta koneoppimisessa selvitetään ohjelmallisten toteutusten laskennallista vaativuutta. Monet päättelyongelmat ovat NP-kovia tai vaikeampia, joten koneoppimistutkimukseen kuuluu myös likimääräisten päättelyalgoritmien kehittäminen.


title: Koneoppiminen

text: Syväoppiminen on oppimista neuroverkkoon perustuen, jäljittelemällä ihmisaivojen tapaa oppia. Syväoppimisessa virtuaaliset neuronit mallintavat todellista aivotoimintaa kerros kerrokselta.


title: Koneoppiminen

text: Koneoppimisalgoritmit luokitellaan niille annettavan opetusdatan luonteen perusteella. Yleisimmät algoritmityypit ovat:


title: Koneoppiminen

text: Koneoppiminen käsittelee samankaltaisia kysymyksiä kuin matemaattinen tilastotiede, informaatioteoria, optimointiteoria ja tietojenkäsittelytiede. Toisaalta koneoppiminen voidaan nähdä myös yhtenä tekoälyn osa-alueena. Toisaalta ero perinteiseen tekoälyyn on se, että ei yritä matkia ihmisen älykästä käytöstä, vaan enneminkin ratkoo tiukasti määriteltyjä tehtäviä, jotka ovat ihmisen älykkyyden vahvuusalueiden ulkopuolella. Esimerkiksi koneoppimisalgoritmit löytävät helposti sellaisia säännönmukaisuuksia isoista aineistojoukoista, joita ihminen ei löydä.


title: Koneoppiminen

text: Verrattaessa koneoppimista perinteiseen tilastotieteeseen, koneoppiminen on yleisempää ja enemmän painottunut algoritmien kehitykseen. Perinteisessä tilastotieteessä myös usein oletetaan aineistojoukon noudattavan tiettyä jakaumaa, kuten normaalijakaumaa, mutta koneoppimisessa ei tavallisesti tehdä mitään oletuksia aineiston jakautumisesta.


title: Koneoppiminen

text: Optimointiteoriaa koneoppiminen käyttää tavallisesti algoritmin opetusvaiheessa. Optimointiteorian avulla voidaan valita parametrit, jotka minimoivat virheen ja toisaalta välttää ylisovitusta. Myös useat ongelmat, joiden ratkomiseen käytetään koneoppimista, ovat luonteeltaan optimointiongelmia.


title: Koneoppiminen

text: Koneoppimista sovelletaan mm. hakukoneissa, lääketieteellisissä diagnooseissa, bioinformatiikassa, luottokorttipetosten havaitsemisessa, osakemarkkinoiden analysoinnissa, DNA-sekvenssien luokittelussa, puheentunnistuksessa, käsinkirjoituksen tunnistamisessa, konenäössä, dokumenttien luokittelussa, tietokonepeleissä ja robottien liikuttamisessa.


title: Aarre Aaltonen

text: Aarre Alku Aatami Aaltonen (8. joulukuuta 1889 Pöytyä – 28. syyskuuta 1980 Helsinki) oli suomalainen kuvanveistäjä.


title: Aarre Aaltonen

text:
Aaltosen teokset edustavat koristeellista klassismia, johon varsinkin muotokuvissa liittyy pyrkimys realistiseen henkilökuvaukseen.
Aarre Aaltonen on veistänyt useita sankarimuistomerkkejä. Hänen tunnetuin teoksensa on Helsingin Sibeliuksen puistossa sijaitseva "Ilmatar ja sotka". Hän on veistänyt myös Oulussa sijaitsevan Leevi Madetojan patsaan (1960).


title: Aarre Aaltonen

text: Aaltosen töiden kipsimalleja ynnä muuta on nähtävänä Pöytyän Kotiseutuyhdistyksen ylläpitämässä Museopappilassa.


title: Aarre Aaltonen

text: Aarre Aaltosen isä oli nahkurimestari Robert Aaltonen ja äiti Olga o.s. Nopola. Aarre oli esikoinen, sisarussarjaa oli yhteensä 14, joista neljä isän aikaisemmasta avioliitosta.


title: Aarre Aaltonen

text: Aaltonen pääsi 16-vuotiaana Turun Taideyhdistyksen piirustuskouluun ja Victor Westerholmin oppilaaksi. Emil Wikström huomasi koulun näyttelystä pojan lahjakkuuden ja otti hänet oppipojakseen. Aaltonen sai olla kaksi vuotta Visavuoressa Wikströmin opissa. Siellä hän tutustui muun muassa pronssivalutekniikkaan, jota tuohon aikaan vain harvat taiteilijat hallitsivat. Aaltonen harjoitti jatko-opintoja Firenzessä 1912–1913 ja Accademia di belle arti di Firenzessä 1920.


title: Aarre Aaltonen

text: Vuonna 1912 Aarre Aaltonen sai arvostetun Suomen Taideyhdistyksen Dukaattipalkinnon ja hänet hyväksyttiin Suomen Kuvanveistäjäliiton jäseneksi. Vuonna 1917 hän oli perustamassa Taiteilijaliitto Auraa, johon kuului eturivin turkulaisia taiteilijoita, kuten Ilmari Kaijala, Edwin Lydén, Emil Rauhala, Jalmari Syvänne ja Wäinö Aaltonen.


title: Aarre Aaltonen

text: Aaltonen avioitui vuonna 1921 taidemaalari Margit Aarnion kanssa. Margit Aarnio-Aaltonen jatkoi avioiduttuaankin taidemaalarina. Vuonna 1922 syntynyt tytär Liina Kristiina Aaltonen opiskeli arkkitehdiksi.


title: Aarre Aaltonen

text: Aaltonen oli Lallukan taiteilijakodin ensimmäisiä asukkaita. Aarre Aaltonen muutti perheineen taloon heti sen valmistuttua vuonna 1933. Hän asui Lallukassa elämänsä loppuun asti.


title: Aaltopahvi

text: Aaltopahvi on kaksin- tai kolminkertainen pahvi, jonka keskimmäinen tai alempi kerros eli "fluting" on poimutettu. Tuotteiden kuljetuspakkauksiin eli pahvilaatikoihin käytettävät pahvit ovat lähes poikkeuksetta aaltopahveja. Flutingin eli aallotuskartongin toiselle tai molemmille puolille on kiinnitetty aaltopahvikoneella joko veden avulla tai kevyesti liimaten ohuempi kerros tavallista lujempaa paperia, "laineria" (}). Pintakartongilla on hyvät lujuusominaisuudet, ja se tukee keskellä olevaa flutingia jotta se ei pääse vääntymään.


title: Aaltopahvi

text: Koska aaltopahvi on valmistettu puukuidusta ja muista luonnonmateriaaleista, sen voi polttaa huoletta. Suositeltavampaa on kuitenkin kierrätys, johon aaltopahvi soveltuu myös hyvin.


title: Aaltopahvi

text: Lähes puolet kaikesta aaltopahvista käytetään elintarvikkeiden kuljetuspakkauksiin. Niihin soveltuu yksi- tai useampiaaltoinen pahvi, jonka molemminpuoliset liner-kerrokset tekevät pahvista tarpeeksi jäykän. Yksiaaltoista pahvia, jossa liner on vain toisella puolella (ns. yksipuolinen aaltopahvi) käytetään taipuisuutensa vuoksi rullatavarana esimerkiksi remonttitöissä lattian suojaamiseen.


title: Aaltopahvi

text: Aaltopahvin lainerikartongissa on raa’asta sulfaattimassasta valmistettu runkokerros ja pidempään keitetystä massasta valmistettu sileä pintakerros painatusta varten. Lainereita valmistetaan ruskeana, valkopintaisena "pilvilainerina" josta ruskea pohja kuultaa läikittäisesti läpi, täysin valkopintaisena ja läpeensä valkoisena. Lainerit ovat neliömassaltaan 100–300 g/m².


title: Aaltopahvi

text: Flutingit valmistetaan yleensä puolikemiallisesta lehtipuumassasta, usein myös kierrätyskuiduista, ja ne kuuluvat tonnihinnaltaan halvimpiin paperilaatuihin. Flutingit ovat neliömassaltaan 100–200 g/m².


title: FC Porto

text: Futebol Clube do Porto (usein lyhyemmin FC Porto tai vain Porto, puhekielessä myös () tai () ) on portugalilainen jalkapalloseura, joka on perustettu vuonna 1893. Sen kotikaupunki on nimensä mukaisesti Porto. Joukkue pelaa tällä hetkellä Portugalin korkeimmalla sarjatasolla. Joukkue pelaa kotiottelunsa Estádio do Dragãolla.


title: FC Porto

text: Keväällä 2008 tuli julkisuuteen tietoja, joiden mukaan FC Portoa syytetään ottelutulosten järjestelemisestä kaudella 2003–2004, jolloin seura voitti Portugalin mestaruuden ja Mestarien liigan.


title: FC Porto

text:
FC Porto perustettiin syyskuussa 1893 ja ensimmäisen ottelunsa se kävi FC Lissabonia vastaan. Porton värit, sininen ja valkoinen kuvastavat puhtautta, rauhallisuutta sekä mielentyyneyttä, samat värit kuin Portugalin silloisessa lipussa. Alkuperäisessä logossa oli jalkapallo, kun siihen kahdenkymmenen vuoden päästä liitettiin myös kilpi.
Arsenal FCstä vuonna 1948 otetun 3–2-voiton jälkeen Portoa pidettiin maailman parhaana jalkapalloseurana.
1980-luku oli Porton kulta-aikaa, erityisesti vuodet 1985 sekä 1986, jolloin Porto voitti sekä oman maansa mestaruudet että Euroopan cupin sekä 1987 Intercontinental Cupin.
2000-luvulla Porto on pystynyt muun muassa voittamaan Mestarien liigan 2004, UEFA Cupin 2003 sekä Intercontinental Cupin 2004. Samoin Porto on 2000-luvulla voittanut yhdeksän kertaa maansa Superliigan, kahdeksan kertaa Portugalin supercupin ja seitsemän kertaa Portugalin cupin.
FC Portolla on myös muuta urheilutoimintaa:


title: Homestar Runner

text: Homestar Runner (lyhennettynä H★R) on Flash-animaatiotekniikalla tehty humoristinen internet-animaatiosarja. Sen tyyli on usein satiirista, absurdia huumoria ja se sisältää runsaasti viittauksia 1980- ja 1990-lukujen populaarikulttuuriin, kuten videopeleihin, televisioon ja populaarimusiikkiin. Animaatiot ja muu sarjan sisältö ovat nähtävissä ilmaiseksi pääosin niiden virallisilla internet-sivuilla, lisäksi sarjan uusimmat osat ovat nähtävillä sarjan virallisella YouTube-kanavalla. Sivusto sopii sisältönsä puolesta kaikenikäisille, mutta se on suosituin nuorten aikuisten ja opiskelijoiden keskuudessa ympäri maailmaa. Sarjaa on julkaistu myös DVD:llä.


title: Homestar Runner

text: Kaikki sai alkunsa, kun ystävykset Mike Chapman ja Craig Zobel tekivät vuonna 1996 lastenkirjan, joka kertoi Homestar Runnerista matkalla maailman vahvimmaksi mieheksi. Kun Mike Chapman oppi animoimaan Macromedia Flashilla, hän ja hänen veljensä Matt Chapman laukaisivat vuoden 2000 alussa Internet-sivuston kirjassa olleista hahmoista. Homestarrunner.comissa on nykyään satoja, yleensä muutaman minuutin mittaisia animaatiota.


title: Homestar Runner

text: Matt ja Mike Chapman ovat kieltäytyneet myymästä sivuilleen mainostilaa, ja sivun toiminta rahoitetaan sivuston yhteydessä olevalla oheistuotteiden kaupalla, jossa myydään mm. T-paitoja ja DVD:itä. Chapman-veljekset ovat saaneet myös tarjouksia muuttaa animaatio televisiosarjaksi, mutta he kieltäytyivät pitääkseen sarjan internetissä.


title: Homestar Runner

text: Kaikki sivuston sisältö on pääosin Chapman-veljesten tekemää; Mike Chapman tekee suurimman osan animaatiosta ja Matt Chapman ja Missy Palmer tekevät niihin kaiken ääninäyttelyn. Mike antaa äänensä animaatioihin vain harvoin, ainoastaan Powered By The Cheat-animaatioissa.


title: Homestar Runner

text: "Homestar Runner" oli huomattavan pitkällä tauolla joulukuun 2010 ja aprillipäivän 2014 välillä. Tämän jälkeen sarja on saanut joitain uusia animaatioita, vaikkakin epäsäännöllisesti. Lokakuussa 2014 hahmolle Strong Bad avattiin virallinen Twitter-tili. Erityisesti sarjan osio "Strong Bad Email" oli yli viiden vuoden tauolla ennen kuin aprillipäivänä 2015 julkaistiin sarjaan uusi osa.


title: Homestar Runner

text: "Piirretyt"-sivulla on listattu kaikki sivuston animaatiot. Animaatiot on jaettu pitkiin, lyhyisiin, The Cheatin tekemiin, nukkeanimaatioihin ja eri pyhäpäivien (kuten halloween, joulu, aprillipäivä, kiitospäivä ja äitienpäivä) piirrettyihin.


title: Homestar Runner

text:
"Pelit"-sivulla on nimensä mukaisesti listattu sivustolla pelattavissa olevat pelit. Pelit liittyvät yleensä animaatioiden hahmoihin. Pelit sisältävät monia viittauksia 80- ja 90-lukujen tunnettuihin videopeleihin ja myös tahallisesti tehtyä "Engrishiä" eli huonosti käännettyä englannin kieltä.
Yksi sivuston suosituimmista ja laajimmista osuuksista on "Strong Bad Email", jossa hahmo Strong Bad vastaa fanien oikeasti lähettämiin sähköposteihin tietokoneellaan. Tähän mennessä Strong Bad Emaileja on julkaistu yli 200 jaksoa.


title: Homestar Runner

text: Monet Strong Bad Emailit ovat satiirisia katsauksia johonkin populaarikulttuurin alueeseen, riippuen siitä mitä viestin lähettäjä on kysynyt. Strong Bad on esittänyt mielipiteitään niin animesta, videopeleistä kuin metallimusiikistakin. Strong Badin Emailit sisältävät usein piilotettuja viestejä tai kuvia (ns. Easter eggejä), viittauksia populaarikulttuuriin, sarkasmia ja ironiaa. Yleensä Strong Bad tekee pilaa kirjoitusvirheistä ja sähköpostien lähettäjistä tai poistaa viestin aggressiivisesti jos tämä ei miellytä häntä, esim. "Miten oikein pystyt kirjoittamaan nyrkkeilyhanskat käsissä"-kysymys joutuu yleensä ankaran poiston uhriksi. Strong Bad Email -jaksot nousivat niin suosituiksi että niitä on julkaistu usealla DVD:llä.


title: Homestar Runner

text: Osiossa "Marzipanin Puhelinvastaaja" sivustoa selailevat voivat kuulla Marzipanin puhelinvastaajaan jätettyjä outoja ja yllättäviä viestejä. Yleensä Marzipanille soittavat pilapuhelun merkeissä Strong Bad tai Homestar Runner. Osio ei ole niin suosittu, koska se ei sisällä juurikaan animaatiota, mutta se kiinnittää erityisen paljon huomiota hahmojen välisiin suhteisiin.


title: Homestar Runner

text: "Teinityttöryhmä" on Strong Badin piirtämä ja kertoma sarjakuva, joka sai alkunsa mailissa comic, kun Brittany-niminen henkilö pyysi Strong Badia piirtämään sarjakuvan itsestään ja kolmesta ystävästään. Tuloksena Strong Bad piirsi julman, mutta hauskan sarjakuvan, jossa Cheerleader, Se ja Se, Mikä Sen Nimi Oli ja Se Rumilus seikkailevat tyypillisessä amerikkalaisessa koulukomediassa. Tytöt yrittävät olla uniikkeja ja suosittuja, yrittävät iskeä itseään vanhempia poikia ja yrittävät selviytyä koulussa. Hahmot kuolevat naurettavan väkivaltaisesti miltei joka jaksossa.


title: Homestar Runner

text: Huomattava osa animaatiosarjaa on myös sen ohessa syntynyt musiikki. Osa lauluista on itse sarjan hahmojen kuten Strong Badin tai Homestarin laulamia, osan niistä taas laulavat keksityt bändit kuten Limozeen, Taranchula tai Sloshy. Laulujen oikeat esittäjät ovat yleensä Chapman-veljekset. Homestar Runnerin musiikeista on myös koostettu albumi-CD nimeltä "Strong Bad Sings and Other Type Hits" jota myydään sivuston kaupassa. Lisäksi kaksi sarjasta peräisin olevaa laulua, "Trogdor" ja "Because, it's Midnite" ovat esiintyneet Guitar Hero -sarjan peleissä. Sarjan luojat ovat myös tehneet yhteistyötä useaan otteeseen They Might Be Giants -yhtyeen kanssa.


title: Homestar Runner

text: Animaatiosarjassa on vuosien varrella muodostunut joitain vitsejä, joihin viitataan usein.


title: Homestar Runner

text: Edellä mainittujen "Guitar Hero" -pelisarjan esiintymisten lisäksi sarjan hahmot ovat tehneet esiintymisiä myös muualla.


title: Homestar Runner

text: Strong Bad's Cool Game for Attractive People on ensimmäinen kaupallinen videopeli animaatiosarjaan perustuen. Se julkaistiin Wiille ja PC:lle episodityylisesti osa kerrallaan, kesästä 2008 alkaen, ja viimeinen osa julkaistiin joulukuussa 2008. Myöhemmin peli julkaistiin myös PlayStation Storessa. Yhteensä episodeja on viisi. Pelit on kehittänyt useista seikkailupeleistään tunnettu Telltale Games yhteistyössä Chapmanien kanssa. Pelit ovat "point-and-click" -tyylisiä seikkailupelejä, joissa pelaaja ohjaa Strong Badia animaatiosarjasta tutuissa maisemissa.


title: Honda Monkey

text: Honda Monkey (Z-sarja) on japanilaisen Honda Motor Companyn valmistama nelitahtinen mopo. Pitkäikäiseen sarjaan kuuluu useita malleja, kuten Z50A, Z50J, Z50M, Z50R ja ZB50. Joissakin maissa Honda Monkey luokitellaan minimotoksi. Monkeyn rakenne eroaa sisarmallistaan Daxista paitsi iskutilavuudeltaan, myös runkorakenteeltaan (Daxissa itsekantava pelti, Monkeyssa teräsputki). Monkeyn lisäksi Hondalla on muitakin apinoiden mukaan nimettyjä mopo- ja moottoripyörämalleja: Gorilla ja Ape.


title: Honda Monkey

text: Pienikokoiset ja kohtalaisen tehokkaat nykyistä Honda Monkeytä edeltävät mallit suunniteltiin alkujaan huvipuistokäyttöön japanilaisiin Tama Tech ja Suzuka Circuit -huvipuistoihin. Ensimmäinen vuonna 1961 huvipuistoissa käyttöön otettu malli oli Honda Z100 Monkey. Siitä kehitettiin myyntiin Japanin ulkopuolelle malli CZ100.


title: Honda Monkey

text: CZ100:sta parannellun Honda Z50M Monkey -malliston ensimmäinen malli näki päivänvalon vuonna 1967. Sitä myytiin Japanissa ja Euroopassa.


title: Honda Monkey

text: Honda Z50A Monkey oli Hondan minimopojen toinen sukupolvi, jota myytiin Japanissa ja Euroopassa. Yhdysvaltoihin se tuli myyntiin 1969. Yhdysvaltojen markkinoilla se pysyi vuoteen 1978, kunnes siellä alettiin myydä crossimallia Z50R. Japanissa ja Euroopassa mallia Z50A myytiin vuoteen 1973 asti, jolloin sen nimeksi vaihdettiin Z50J. Malliston Suomeen tuonti lopetettiin 1999, mutta mallia valmistetaan edelleen.


title: Honda Monkey

text: Historiansa aikana pienikokoista ja näppärää Honda Monkeyta on käytetty lyhyen matkan siirtymissä monissa satamissa, varikkoalueilla, leirintäalueilla, tehtaissa ja huvipuistoissa. Eräs takaluukkuun mahtuvan Honda Monkeyn käyttötarkoitus on ollut toimia niin sanottuna "pelastusveneenä", mikäli auto hajoaisi ja matkaa olisi jatkettava.. Myös koulutettujen sirkusapinoiden on väitetty ajaneen Honda Monkeylla.


title: Honda Monkey

text: Suomeen ensimmäiset Honda Monkeyt tuotiin vuonna 1973, lähinnä vain muutamia kappaleita koekäyttöön, aluksi kevytmoottoripyöriksi tyypitettyinä.Honda Z50 Monkey JoetaiLin sivuilla Vuonna 1975 aloitettiin Monkeyn myynti mopona, ja aikaisemmin myydyt kevytmoottoripyörät uudelleentyypitettiin. Painorajoitusten takia Monkeyhyn jouduttiin vaihtamaan kevyempi etujousitus. Myös nopeus piti kuristaa pienemmäksi alkuperäisestä 60 km/h nopeudesta. Muista tavanomaisista mopoista poiketen se oli nelitahtinen. Suomessa mopo saavutti nuorison keskuudessa lyhyessä ajassa kulttimaineen yhdessä toisen suositun pienipyöräisen mopon, Suzuki PV:n kanssa, jota Solifer alkoi tuoda Suomeen 1981 Monkeyn kilpailijaksi.


title: Honda Monkey

text: Honda Monkey Z50J:tä on maahantuotu Suomeen vuosina 1975–1999. Vuonna 1973 tuotiin ensimmäiset "mankit" Suomeen koekäyttöön. Niissä oli pieni tankki ja penkki sekä perä ilman jousitusta. Tätä mallia kutsutaan "jäykkäperäksi".


title: Honda Monkey

text: Vuosimalleissa 1975–1979 tunnusomaista uudempiin malleihin oli, että runko oli hieman lyhyempi, koneen ylempien kiinnikkeiden reiät oli kolmion muotoiset, jalkatappirunko oli suomessa tehty, takaiskunvaimentimet kiinnitettiin pitkällä läpipultilla, tankin kiinnitys erilainen, jarrupoljin on erimuotoinen, kahvarungot olivat kiinteät, penkki oli pitkä ja kapea sekä tankki oli napattu jäykkäperästä painorajoitusten takia.


title: Honda Monkey

text: Seuraava näkyvä mallimuutos tuli vuonna 1979, jolloin tankki muutettiin isoksi. Lopullinen muutos "nykymuotoon" tapahtui vaiheittain, kun vuosille 1980–1981 tuli vanteiksi soikeareiälliset "traktorivanteet", pienet jarrurummut ja kaksi vaijeriväitteistä käsijarrua. Takajarru näistä löytyi vasemmasta kahvasta (vuodet -80 ja -81).


title: Honda Monkey

text: Vuosille 1982–1986 saatiin taas isot jarrurummut, pyöreäreiälliset vanteet, iso etuvalo, nopeusmittari ja virtalukko sekä pitkät että lyhyet ajovalot. Hammasrattaiden koko oli 12/45 (etu/taka). Vaihteisto oli kolmevaihteinen puoliautomaattivaihteisto, jossa haittana oli kytkinkeskiön herkkä hajoaminen, jos kytkin on väärin säädetty.


title: Honda Monkey

text: Mallivuodelle 1987 uudistuksia tuli monta, kun Monkeyhyn saatiin uusi tanko vanhojen kokoontaitettavien ns. "pässinsarvien" tilalle, akku ja kierrosluvunrajoitin lisättiin, ja tankintarrat muuttuivat siivistä neliömäisiksi. Akun myötä tuli myös vapaa-vaihteen merkkivalo. Nyt myös koneeseen kajottiin ensimmäistä kertaa lähes kolmeenkymmeneen vuoteen. Vaihteisto muutettiin nelivaihteiseksi ja kytkin vaihtui yksilevyiseen käsikäyttöiseen, nokkaketjun kiristysmekanismi vaihdettiin automaattiseen, sytytys muuttui kärjettömäksi ja sylinterinkantta muokattiin. Venttiilit, palotila ja kanavat pienenivät. Kiertokangen pituutta kasvatettiin kolmella millimetrillä ja mäntää vastaavasti madallettiin. Puristussuhteet nousivat 8.8:1:stä 10.1:1:een. Hammasrattaiden koko "välimallissa" oli 12/42. Lisäksi saatavilla oli Rothmans -erikosmalli vuosina 1988–1989 sekä valko-turkoosi-pinkki väritteinen erikoismalli vuonna 1990. Samana vuonna myös poistettiin pitkät ajovalot. Penkki muutettiin myös isommaksi.


title: Honda Monkey

text: Vuosina 1992–1999 tarrat tankissa muuttuivat pyöreäreunaisiksi ja moottorissa nokka-akseli muutettiin kuulalaakeroiduksi. Hammasrattaiden koko oli nyt 13/42. Vuonna 1992 suurennettiin vielä varatankin osuutta puolella litralla jolloin päätankin tilavuus jäi 4,5 litraan aiemman 5:n litran sijaan.


title: Honda Monkey

text: Honda Z50 Monkeyn suosion syynä oli luotettava nelitahtinen moottori sekä siten pieni polttoaineenkulutus ja huoltovapaus, mutta virittäminen on kallista, jos halutaan paljon tehoa. Toisaalta vakiota Monkeytä saa jo piristettyä huomattavasti poistamalla siitä kuristuksia, vaihtamalla välityksiä, isommalla kaasuttimella ja kierrostenrajoittimen ohittimella. Tämä onnistuu, koska Monkeyn moottori ilman kuristuksia on kohtalaisen tehokas. Kuten eräiden muidenkin mopojen kohdalla, maahantuoja on lisännyt kuristimet ja rajoittimet, jotta moottoriteho saadaan laskettua sallittuun 1,5:een kilowattiin.


title: Honda Monkey

text: Yksi Monkeyn heikkous Suomen malleissa oli kevyt ja heikkorakenteinen etuhaarukka. Monkeyn nelitahtimoottori oli painava, ja suureksi osaksi siitä syystä mopon paino ylitti sen aikaiset mopojen painorajoitukset. Maahantuoja joutui vaihtamaan etupään kevyempään ja heikompaan, joka varsinkin kovassa käytössä väljähtyy helpostikin. Alkuperäistä (ei-kevennettyä) sekä kevennettyä etupäätä vahvempaa mallia saanee vieläkin tilattua eri varaosakaupoista.


title: Honda Monkey

text: Honda Z50 Monkey on nykyään myynnissä ainoastaan Euroopan ja Yhdysvaltojen ulkopuolella pääasiassa Aasiassa, mutta innokkaat harrastelijat tuovat niitä Eurooppaan yksityisinä, joten uusia Hondan valmistamia Monkey'ja saa vielä esimerkiksi Englannista sekä Saksasta tilaamalla. Erään internetsivun mukaan sen valmistaminen näille markkinoilla lopetettiin, koska se olisi pitänyt viedä EU:n vaatimiin jarrutesteihin.


title: Honda Monkey

text: Suomessa on myöhemmin markkinoille tullut myytäväksi monia EU:n hyväksymiä, lähinnä kiinalaisvalmisteisia Honda Monkeyn kopiomalleja esimerkiksi Skyteam, Kinroad, Glans Power, Skygo, Honlei, Baotian, Zhen Hua ja Jincheng. Näissä on mallista riippuen erilaisia uudistuksia sekä parannuksia alkuperäiseen Monkeyhyn verrattuna, mm. vahvempi etuhaarukka, 12-voltin sähköjärjestelmä, vilkut, sähköstartti, levyjarru etupyörässä ja lisää merkkivaloja. Monet osat Monkeyn ja Jinchengin välillä ovat yhteensopivia.


title: Valkoinen länsiylämaanterrieri

text: Valkoinen länsiylämaanterrieri eli westie on terriereihin kuuluva koirarotu. Se on kotoisin Skotlannista, Britanniasta.


title: Valkoinen länsiylämaanterrieri

text: Westie on pieni, ryhdikäs ja matalaraajainen. Sen säkäkorkeus on noin 28- 30 cm ja se painaa noin 7–10 kg.


title: Valkoinen länsiylämaanterrieri

text: Westiellä on kaksinkertainen karvapeite. Peitinkarva on valkoista, karkeaa ja noin 5 cm pitkää, ei yleensä kiharaa. Pohjavilla on pehmeää, lyhyttä ja ihonmyötäistä. Avoin turkki on rotumääritelmän mukaan vakava virhe.


title: Valkoinen länsiylämaanterrieri

text: Westie on pirteä, uskollinen, yhteistyöhaluinen ja pienikokoinen seurakoira. Ne eivät ole aggressiivisia ja pitävät lapsista. Jollei westielle näytetä sen paikkaa laumassa, se voi ottaa johtajan paikan yhtä helposti kuin isompikin koira - pienuus ei saa hämätä koiran kouluttamisen johdonmukaisuudessa.


title: Valkoinen länsiylämaanterrieri

text: Westie on energinen ja tarvitsee paljon liikuntaa. Ne eivät sovellu pelkiksi sylikoiriksi. Tekemisen puute saattaa ilmetä käytöshäiriöinä, kuten tuhoamisena. Esimerkiksi agility tai tottelevaisuuskokeet ovat hyviä viihdykkeitä. Joillakin westieillä voi olla vielä metsästystaitoja jäljellä, mutta niitä ei enää käytetä metsästykseen.


title: Valkoinen länsiylämaanterrieri

text: Westien on ajateltu olevan suhteellisen terve rotu. Helsingin Sanomien eläinlääkäreille teettämän kyselyn mukaan länsiylämaanterrierit kuuluvat kuitenkin sairaimpien koirarotujen joukkoon. Perinnöllisiä sairauksia kuten iho-ongelmia on havaittu, ja allergiat ovat rodulla hyvin yleisiä.


title: Valkoinen länsiylämaanterrieri

text: Turkki tulee trimmata nyppimällä 4–6 kertaa vuodessa ja harjata säännöllisesti. Oikeanlainen trimmaaminen on myös koiran terveydenhoitoa, sillä se edesauttaa ihon terveyttä. Oikein hoidetusta turkista ei lähde ollenkaan karvaa. Westien karkeaan turkkiin ei tartu likaa yhtä helposti kuin pehmeään turkkiin.